Эски ҳаммом, эски тос. Ўзбекистонда полиэтилен...\n07.11.2019 08:54 0 1489\nДунёни ифлослантираётган асосий чиқинди пластик эканлиги ҳеч кимга сир эмас. Унинг қоришмалари ва турлари 100 йилдан 500 йилгача ерда ётади. Авлодларимих археологик қазишмаларда 100 йилдан кейин қадимий ёдгорликлар эмас, ишлатилган турли ҳил пластик ва маҳсулотларни топиб, бизнинг ерни ифлослантиришга қўшган ҳиссамизга албатта ижобий баҳо беришмайди.\nШу сабабли Грузия 2018 йил 1 октябрдан 15 микронгача бўлган полиэтилен пакетларни ишлаб чиқарилишини тақиқлади. Молдова 2019 йил январь ойидан полиэтилен пакетлардан воз кечди.\nЯнги Зеландияда 2019 йил июль ойидан целлофан пакетлардан фойдаланиш тўхтатилди. Жорий йилнинг август ойидан бошлаб Чили, Зимбабве, Австралия, Буюк Британия ва Кения ҳам полиэтилен пакетлардан воз кечишди.\nЎзбекистонда ҳам жорий йилнинг 1 январидан бошлаб юртимизда полиэтилен пакетларни 40 микронгача ишлаб чиқариш ва импорт қилиш, сотувчиларга маҳсулот сотиб олган харидорларга пакетларни бепул тақдим этиш, шунингдек, сотиб олинаётган маҳсулотлар нархига пакетлар қийматини қўшиш ёки уларни таннархидан паст нархларда сотиш тақиқланган эди.\nЎзбекистонда полиэтилен пакетлардан фойдаланишнинг бир йиллик кўрсатгичи 26,2 минг тоннани ташкил этади. Аммо қабул қилинган қарор фақат супермаркетларда амалда бўлиб, бозорларда ҳолат эски ҳаммом эски тослигича қолмоқда.


ЎзА - Шахмат бўйича Ўзбекистон чемпионати давом этмоқда\nШахмат бўйича Ўзбекистон чемпионати давом этмоқда\n13.02.2017 14:51 Чоп этиш версияси\nПойтахтимизда шахмат бўйича 14-18 ёшли ўғил-қизлар ўртасидаги Ўзбекистон чемпионатида икки юзга яқин шахматчи ғолиблик учун баҳслашмоқда.\nЎн тўрт ёшгача бўлган ўғил болалар ўртасида ўтказилган бешта турнинг биронтасида ҳам мағлубиятга учрамаган тошкентлик Суҳробжон Авалбоев 4,5 очко билан етакчилик қилмоқда. Қашқадарёлик Умар Исомов ва тошкентлик Сардор Болтаев 4 очко билан кучли учликда бормоқда. Қизлар ўртасида тошкентлик Юлия Хегай бешта партиянинг барчасида ғалаба қозонган бўлса, тошкентлик яна бир шахматчи Дилбар Ҳамроева, сирдарёлик Севинч Абдуллаева ва жиззахлик Маҳлиё Амирова ҳисобида 4 очкодан бор.\nЎн олти ёшгача бўлган ўғил болалар ўртасида хоразмлик Нодирбек Ёқуббоев 5 очко билан мусобақа жадвалида пешқадамлик қилмоқда. Тошкентлик шахматчилар Саидакбар Сайдалиев, Шамсиддин Воҳидов, қашқадарёлик Абдумалик Абдусалимов ва самарқандлик Далер Воҳидов 4 очко билан совринли ўринларни эгаллашга даъвогарлик қилмоқда. Қизлар мусобақасида қашқадарёлик Холида Намозова беш имкониятдан беш очко жамғарган. Тошкентлик Асал Салимова ва сирдарёлик Зебо Абдуллаева 4 очкодан тўплаган.\nЎн саккиз ёшгача бўлган ўсмирлар баҳсида ФИДЕ устаси Ортиқ Ниғматов 4,5 жамғариб, яқин таъқибчилари тошкентлик Георгий Шванов ва фарғоналик Асилбек Собировни ярим очкога ортда қолдирмоқда. Қизлар ўртасида хоразмлик Нилуфар Ёқуббоева бешта турда 4,5 очко билан биринчи ўринда бормоқда. Тошкентлик Баҳора Абдусатторова, Ҳилола Абдукаримова ва жиззахлик Нафиса Исломова ҳисобида 4 очкодан бор.


Уй ҳавосини хушбўй қилиш йўллари » Ўзбекистон янгиликлари – Zamin.uz\n03 апрель 2017, 15:37\n1) Кир ювиш машинаси учун салфеткалар\nҚуритиш вақтида чойшабларга қўшиладиган хушбўй ҳидли салфеткаларни бошқа жойларда ҳам ишлатиш мумкин. Ёқимли ҳид келиб туриши учун чойшаблар сақланадиган жойга, кийим шкафларига ва ҳаво алмаштириш тешикчаларига бир-икки донадан салфеткалар қўйиб чиқинг.\n2) Ваниль экстракти\nЭлектр лампочкаларига бу экстратдан бир-икки томчи суриб қўйсангиз, лампочка ёнганида ёқимли ҳид таралади. Ёки ванилнинг нозик ҳиди бутун уй бўйлаб таралиши учун 2 чой қошиқ экстратни духовкада 20 дақиқа давомида қиздиринг.\n3) Қўлбола шамлар\nҚўлда қилинган шамларга қўшилган оддий маҳсулотлар — апельсин, лимон, қаҳва донлари ва долчин (корица) уйнинг энг муаммоли жойлари — ваннахона, ошхона ва ўсмирлар хонасига ёқимли ҳид бағишлайди.\n4) Табиий гуллар\nУйда гуллар ҳидини яратишнинг энг оддий ва табиий йўли — гуллар ўстириш! Тувакда ўстирилган лаванда, бута гул, ялпизлар — хушбўйлик бағишлаш билан биргаликда уй ҳавосини тозалайди.\n5) Эфир ёғлари\nЭфир ёғлари ёрдамида уй ҳидини яхшилашнинг кўплаб усуллари бор. Махсус диффузордан ташқари, ҳаво тозалагичларига бу хушбўй ёғдан бир-икки томчи суриб қўйишингиз мумкин ёки уларни сувга аралаштириб пуркагич ёрдамида юмшоқ мебелларга ва ёстиқларга сепсангиз ҳам бўлади.\nЯнгиликлар » Ҳаёт тарзи » Уй ҳавосини хушбўй қилиш йўллари


“GRAND” РАДИОСИНИНГ “ПРЕМЬЕРА” ЛОЙИҲАСИДА БИР ЙЎЛА 3 ПРЕМЬЕРА! ИБРОҲИМ АҲМЕДОВ, ФЕРУЗА ФАТТОХОВА БИЛАН! 03.07.2015 21:46\n3 июль куни «Grand» радиосида бош муҳаррир Иброҳим Аҳмедовнинг журналист Феруза Фаттохова билан биргаликдаги “Премьера” лойиҳаси бўлиб ўтди!\nИброҳим Аҳмедов лойиҳани ўзига хос кўтаринки кайфиятда бошлади.\nИброҳим Аҳмедов: - Мана бугун “Премьера” лойиҳамиз эфирда, мен Иброҳим Аҳмедов, ҳамда Fattohhon.com сайти раҳбари Феруза Фаттохова, “Премьера” лойиҳамизни бошлаймиз. Бугуннинг ўзида бизда 3 та премьера! Дастлабки премьерамиз, ёш хонанда Будур томонидан тақдим этилган “Ёрим” деб номланган тарона! Бироздан сўнг эса, студиямизга Шоҳзамон кириб келади ва хонанда томонидан “Асал Шодиева” деб куйланган янги тарона тақдимотини амалга оширамиз. Ундан сўнг эса, студиямизга “Салом” дея, Сарвар ва Комил келиб, “Салом” таронасини тақдим этишади! Ферузахон хонанда Будур ҳақида фикрингиз, бу ижодкор биринчи марта тарона тақдим этишлари эмас. Cиз эса, шоу бизнес ҳақида ҳар қандай маълумотга эгасиз!\nФеруза Фаттохова: - Тўғри, бу хонанда ҳақида маълумотга эгаман. Сайтимизда 2 та қўшиқлари премьера бўлиб ўтган! Клипларини ҳам кўрганман. Ҳозир учинчи қўшиқни ҳам тинглаб кўрамиз!\nИброҳим Аҳмедов: - Бир нарсани алоҳида айтишим мумкинки, бу қўшиқ аввалги 2 та қўшиққа умуман ўхшамайди! Қайси маънода? Йўналиши бошқа! Будур ўзини яна бир бор янги йўналишда синаб кўрмоқчи! Нима деб ўйлайсиз?\nФеруза Фаттохова: - Омадли бўлсин, деймиз! Ҳаммасини барибир мухлислар ҳал қиладилар! Шундай деб, ўйлайман.\nИброҳим Аҳмедов: - Ҳурматли тингловчилар! FM 101,5 “Grand” радиосида “Файзли оқшом” да, ҳаммангизга хушкайфият ва ажойиб табассум ёр бўлишини тилаган ҳолда, ёш хонанда Будур томонидан ижро этилган “Ёрим” қўшиғини тақдим этамиз!\nТарона радиотўлқинларда янграб, премьера қилинди!\nИброҳим Аҳмедов: - Ана энди навбат фикрларга етиб келди, деб бемалол айтишим мумкин! Ферузахон сизнинг фикрингиз?\nФеруза Фаттохова: - Қўшиқни битта тинглашда фикр билдириш сал қийинроқ-ку, лекин енгил йўналиш бўлган! Менга қайси бир ижодкорларни эслатиб ҳам юборди. Сизга ҳозир эфир ортида ҳам айтдим, лекин эслай олмадингиз. Ўша йўналишга ўхшатдим.\nИброҳим Аҳмедов: - Нима деб ўйлайсиз, бу ижодкорга айнан сиз айтган йўналиш мос келганми, ёки йўқ?\nФеруза Фаттохова: - Мени фикримча, олдинги куйлаган йўналишларига нисбатан мана шу танлаган йўли ўзига ярашди, деб ўйлайман.\nИброҳим Аҳмедов: - Демак, сизни фикрингизча ҳозирги йўналиш, аввалги йўналишларга нисбатан кўпроқ мос тушган?\nФеруза Фаттохова: - Шундай деб, ўйлайман, чунки хонанданинг ёши, кўриниши, ҳамда танлаган тахаллусига ҳам мос!\nШундан сўнг, қўшиқ ҳақида тингловчилар фикрларига ўтилди.\nИброҳим Аҳмедов: - Будур янгича бир йўналишда ўз ижодини давом эттирмоқда! Тингловчилар бу йўналишни қандай қабул қилишади?\nШундай деб, Иброҳим Аҳмедов телефон қўнғироқлари ва смсларни қабул қилди. Қўшиқ тингловчиларга манзур бўлди, улар ёш хонанда Будурнинг овози ёқимли эканлиги, лекин, сўзларни талаффуз қилишда бироз акцент борлигини, лекин қўшиқ уларга маъқул бўлганлигини айтиб, хонанданинг ижодида омад тилашди!\nШундан сўнг, кейинги премьерага ўтилди! Яъни, ёш хонанда Шоҳзамон студияга актриса Асал Шодиева билан келиб, ўзининг “Асал Шодиева” қўшиғини премьера қилди!\nБу актриса Асал Шодиевани илк марта “Grand” радиосига келиши бўлди ва у ўз навбатида студия унга маъқул бўлганлигини айтиб ўтди.\nҚўшиқ премьераси бўлиб ўтди ва бу қўшиқ ҳаммага яхши кайфият улашди!\nНавбат Сарвар ва Комил ижросидаги “Салом” таронаси премьерасига етиб келди ва студияга ижодкорлар Сарвар ҳамда Комил юқори кайфиятда кириб келишди!\nПремьерадан олдин Сарвар ва Комил ижодга қайтиб, шижоат билан янги ижод бошлаганликларини, ижодий янгиликлари кўп эканлигини, бугунги премьера бошланиши эканлигини, айтиб ўтишди!\nИброҳим Аҳмедов: - “Премьера” эстафетасини мамнуният билан собиқ “Беном” гуруҳи, яъни Сарвар ва Комилга топширамиз! Танаффусдан сўнг, ижодга қайтишни жуда ҳам соғинганликлари сезилиб турибди.\nСарвар: - Cоғинчли саломлар сезиляпти!\nШундан сўнг, Иброҳим Аҳмедов Сарвар ва Комилга эфирда тингловчилар билан бирма-бир сўрашиб олишни таклиф этди.\nСарвар: - Бизда ҳар доим ҳамжиҳатлик билан, албатта, мен ҳар доим Комилга сўз бермайман!)))) Лекин, айтганингизча бор, чиндан жуда ҳам ижодни, мухлисларни ва мана шундай эфирларни соғиндик.\nКомил: - Сизнинг эфирингизни соғиндик!\nИброҳим Аҳмедов: - Агар бошқа эфирда бўлганингизда, ўша эфирни соғиндик, деб айтардингиз!)))\nСарвар: - Биз барча эфирларни соғиндик!)))) Эфирда бўлмаганимизга ҳам анча бўлди. Эсингизда бўлса, Янги йил эди! Бундан тахминан 2-3 йил олдин, Алишер Узоқов билан охирги марта эфирда бўлгандик.\nИброҳим Аҳмедов: - Кўп сонли мухлисларга эгасиз! Мухлислар ҳам сизларни соғинишган. Орадаги танаффусни эса, биз оила билан боғлашимиз мумкин!\nСарвар: - Бу нафақат оила, балки жуда кўп сабаблари бор! Ҳаттоки, шу даражага бориб қолиндики, ижодни бир йўла йиғиштириб қўямиз, деган режалар ҳам бор эди. Кейинчалик бу нарсалар барҳам топиб, ҳамма нарса ўз ўрнига тушишига вақт керак эди! Ҳаммаси ўз ўрнига тушгандан сўнг, яна ижодга қайтяпмиз!\nИброҳим Аҳмедов: - Ҳозир студиямизда Сарвар ва Комил, ҳамда биз фақат Сарварни эшитамиз!)))) Комил сиз ҳам, ора-орада...\nКомил: - Қўшилиб тураман))))\nЭфир ўзаро кўтаринки ҳазиллар билан давом этди.\nИброҳим Аҳмедов: - Янги тарона “Салом” деб номланади. Бу “Салом, биз қайтдик!” деганими?\nСарвар: - Худди шундай! Тўғри топдингиз! Бу жуда катта танаффусдан сўнг, “Салом” деб, ижодга қайтиш бўлади!\nКомил: - Янгича қайтиш! Яъни, йўналишимиз бошқача! Гуруҳимиз бутунлай бошқача йўналишга ўтганлиги сабабли, бошқача “Салом” билан шоубизнесга қайтдик!\nИброҳим Аҳмедов: - Бундан аввалги ўз қўшиғини премьера қилган ёш хонанда Будур ҳам, айнан бошқа янги йўналишда қўшиқ тақдим этганди. Эндиликда, собиқ “Беном” гуруҳи, яъни Сарвар ва Комил ҳам, янгича йўналишда таронани премьера қиладилар. Ферузахон, айтинг-чи, Сарвар ва Комилнинг аввалги ижодидаги йўналиши, сизга маъқул келармиди?\nФеруза Фаттохова: - Уларнинг олдинги ижодий йўналиши менга кўпроқ ёқарди. Куни кеча, сайтимизда уларнинг бу янги қўшиғи премьера бўлиб ўтди! Йўналиши ростдан ҳам бошқача.\nИброҳим Аҳмедов: - Иккаласини таққослаганда?\nФеруза Фаттохова: - Алдамайман, одамни юзига гапиришни маъқул кўраман. Менга аввалги ижодлари ёқарди.\nИброҳим Аҳмедов: - Сабабини айтишим мумкин! Сабаб, аввалги ижодларига адашмасам 100 дан ортиқ қўшиқларини эшитгансиз! Ёки 100 тага яқин! Бу эса, янги йўналишдаги бор-йўғи биринчи қўшиқ! Бунга ҳам менимча, ўрганиб кетилади! Одам тинглаган сари, барибир ўрганади!\nКомил: - Бу янги йўналишимиздаги биринчи қадам!\nИброҳим Аҳмедов: - Аввалги йўналишни соғинган мухлисларни йўқотиб қўйишдан қўрқмайсизларми?\nСарвар: - Энди биласизми, менимча, агар мухлис бўлса, барибир охиригача эшитади, деб ўйлаймиз. Лекин, албатта орада шундай талаблар бўлса, аввалги йўналишдаги қўшиқларга қайтишимиз ҳам мумкин. Бу дегани, энди бўлди, тубдан ўзгариб, бу ёғига фақат шундай йўналишда ижод қиламиз, дегани эмас!\nИброҳим Аҳмедов: - Йўналишни ўзгартириш таклифи кимдан чиқди?\nСарвар: - Иккимиз ҳам, шу қарорга келдик! Сабаби, беркитишнинг ҳожати йўқ, негадир ҳамма бир хил ижод қилишни бошлади. Энди чиқаётган гуруҳлардан бошлаб, энг зўр ижод қилаётганларгача бир хил йўналишда ижод қилаётгандек бўлиб қолди, охирги вақтда.\nИброҳим Аҳмедов: - Агар сиз бу йўналиш билан, юқори натижаларни кўрсата олсангиз, кейин яна бошқа ижодкорлар ҳам шу йўналишда ижод қилишни бошлашса, яна йўналишни ўзгартирасизми?\nСарвар: - Йўқ, унда йўналиш ўзгартирилмайди! Бу деярли 4 йил ичидаги айнан ижод тарафлама, энди биринчи ўзгариш!\nШундан сўнг, эфир ортида Иброҳим Аҳмедов яқин кунлар «Grand» радиосида бўлиб ўтажак катта ўзгаришлар ва янгиликлар ҳақида айтиб ўтди. Аммо, бу ҳозирча мухлислар учун сир сақланмоқда!\nИброҳим Аҳмедов: - Бироз кеч бўлса ҳам, бизда премьера қилинмоқда, буни яшириб ўтиришнинг ҳожати йўқ! Нима деб ўйлайсиз, тарона тақдимоти мухлислар томонидан қандай қарши олинади?\nСарвар: - Бу тарона бошқа радиоларда премьера бўлганида ҳам, мухлислар фикрларини озгина техник носозлик юз берганлиги учун охиригача эшита олмадик. Шунинг учун ҳам, ҳозир интиқ бўлиб турибмиз. Биз учун мухлисларнинг фикрлари жуда муҳим! Лекин, инстаграмда, изоҳлар бўлиб турибди! Мухлислар ижодга қайтганимиздан хурсанд!\nИброҳим Аҳмедов: - Ферузахон айтинг-чи, Сарвар ва Комил ижросидаги сизга энг ёқадиган тарона қайси?\nФеруза Фаттохова: - Ҳозиргина янграб ўтган “Дард” таронаси! Бу қўшиқ фақат менга эмас, жуда кўпчиликка ёқади! Ҳамма ижодкорнинг ҳамма таронасини эслаб қолиш ҳам қийин. Лекин, ўзи эсда қоладиган “Дард” таронаси, деб ўйлайман.\nИброҳим Аҳмедов: - Менга эса, “Сўрама” таронаси ёқади!\nФеруза Фаттохова: - У ҳам, таъсирли яхши тарона!\nСарвар: - У тарона ҳам кўпчиликка ёқади!\nИброҳим Аҳмедов: - Шундай вақтлар ҳам бўлганки, бу таронани кунига 50-60 марталаб эшитардим! Лекин, ҳозир ундай эшитмайман!\nСарвар: - Эскирди))))\nИброҳим Аҳмедов: - Гап эскиришда ҳам эмас. Ҳаёт...\nФеруза Фаттохова: - Ўтиб кетди!)))))\nСарвар: - Зўр гап бўлди!))))))\nЭфирдан ташқарида ҳам, кўтаринки руҳдаги қўшиқлар муҳокамаси давом этди)))))\nСўнг, албатта Сарвар ва Комил ижросидаги “Салом” таронасининг премьераси бўлиб ўтди! Премьерадан сўнг, телефон қўнғироқлари ва смслар орқали бўладиган мухлислар фикрларига ўтилди! Мухлислар Сарвар ва Комилнинг ижодга қайтганликларидан жуда хурсанд эканликларини билдириб, келгуси ижодларига омад тилашди! Тарона уларга манзур бўлганлигини билдиришди, янги йўналиш бўлганлигини, ҳамда қўшиқдаги “телеграм” сўзини ҳам алоҳида таъкидлаб ўтишди.\nИброҳим Аҳмедов: - Фикрларни ҳам тингладик, қўшиқ барча тингловчилар томонидан аъло баҳога лойиқ, деб топилди! Бир сўз билан айтганда, қайтишдаги илк старт муваффақиятли бошланди, деб айтишим мумкин! Умид қиламанки, шу стартнинг омади, муваффақияти, охиригача давом этади! Ўртада бошқа танаффус бўлмайди, деган умиддамиз. Ташриф учун каттакон раҳмат! Сизларни айнан “Grand” радиосида қарши олганлигимдан хурсандман!\nСарвар: - “Grand” радиосига албатта, ижодий парвозлар тилаб қоламиз! Ҳар доим шундай зўр радио бўлиб, давом этишини истаймиз! Чиндан ҳам зўр радио! Ҳамда Fattohhon.com сайтига ҳам, юксак парвозлар тилаб қоламиз! Камида миллион-миллион, миллиард-миллиард мухлисларни тилаб қоламиз!\nКомил: - Мухлисларимизга, бизни эшитаётган барча юртдошларимизга тинчлик, осойишталик, соғлик-саломатлик тилаймиз, ҳамда ҳамиша севиб-севилиб юришларига тилакдошмиз!\nФеруза Фаттохова: - Барча мухлисларимизга тинчлик-хотиржамлик, бахт-омад тилайман! Барча ижодкорларимизга эса, юксак ижодий парвозлар, омадлар тилайман! Ижоддан тўхташмасин! Ҳамиша мухлислар учун ижод қилишсин, деб қоламан!\nИброҳим Аҳмедов: - Бугунчалик, “Файзли оқшом” дастури ва “Премьера” лойиҳасига якун ясаймиз, дастур сўнггида ҳар доимгидек айтар сўзларим: “Ўзингизни эҳтиёт қилинг! Яқинларингизни асранг! Билингки, уйда сизни яқин инсонингиз кутмоқда! Омон бўлинг, азизлар!”


Босния мусулмонлари Каражичга чиқарилган ҳукмдан норози\nРадован Каражич трибуналда.\nБосния мусулмонлари Халқаро трибуналнинг Радован Каражични фақат Серебриницадаги қатлиомга алоқадорликда айблаб 40 йиллик қамоқ жазосига ҳукм қилганидан норозилик билдирмоқда.\nСеребриница оналари ассоциацияси раиси Мунира Субашевич ҳукм юзасидан иккинчи суд инстанциясига шикоят киритилишига умид билдирди.\nБосния мусулмонлари Каражични нафақат Серебриница, балки собиқ Югославиянинг бошқа ҳудудлардаги қатлиомларга ҳам алоқадор деб топилишини талаб қилмоқдалар.\nПайшанба куни Халқаро трибунал Босния сербларининг собиқ етакчиси Радован Каражични 90-йиллардаги Босния уруши даврида инсониятга қарши жиноят содир этганликда айбдор деб топди.\n1995 йилда Босниянинг Серебриница шаҳрида 8 минг мусулмон эркак ва ўсмир оммавий қатлиом қилинган эди.


Мерилин Монро, Шерон Тейт ва тақдири фожиали якун топган ХХ асрнинг бошқа юлдузлари - 22 Августа 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2020 » Август » 22 » Мерилин Монро, Шерон Тейт ва тақдири фожиали якун топган ХХ асрнинг бошқа юлдузлари\nМерилин Монро, Шерон Тейт, Грэйс Келли – бу аёллар қобилиятли ва омадли бўлган, аммо жуда эрта ҳаётдан кўз юмган. Ўтган асрнинг ёрқин юлдузлари ва уларнинг фожиали тақдири ҳақида тўхталиб ўтамиз.\nМерилин Монро (1926–1962)\nМерилин Монро ўз даврининг энг гўзал аёлларидан бири эди. У Голливудда муваффақиятли карьера қурди. Унга энг муваффақиятли ва обрўли кишилар, шу жумладан, ўша пайтдаги АҚШ президенти Жон Кеннеди мулозамат қилган, аммо актрисанинг шахсий ҳаёти жуда фожиали кечди.\nМерилиннинг ҳаётини ўрганган биографнинг қайд этишича, у она бўлишни орзу қилган. Аммо бир неча марта ҳомиласи тушгани ва бачадон ташқарисидаги ҳомиладорлик туфайли ушбу орзу ушалмаган.\nМонро севгида омадсиз эди: У уч марта турмуш қурган, бироқ уларнинг ҳеч бирида актриса оила қуриш орзусига эриша олмаган.\nШифокорларнинг сўзларига кўра, актриса тез-тез қўрқув ва тушкунлик хуружига мойил бўлган, шунингдек, унинг кайфияти жуда тез ўзгарарди. Бунинг оқибатида 1962 йил 5 августда 36 ёшли Мерилин ўз жонига қасд қилган. Ўлим сабаби кучли барбитурат билан заҳарланиш эди.\nШерон Тейт (1943–1969)\nШерон Тейт ўсиб бораётган кино юлдузи ва Роман Поланснинг рафиқаси эди. 26 ёшли, сарғиш сочли, кўзлари катта гўзални Голливудда муваффақиятли ва машҳур бўлиши тахмин қилинган эди, аммо 1969 йил 8 августдан 9 августга ўтар кечаси унинг ҳаёти фожиали якун топди.\nТейт тўққиз ойлик ҳомиладор эди. Ўша куни Поланс Лондонда суратга олиш ишлари билан банд, актриса эса Лос-Анжелесда бўлган.\nЭрини кутаётган актриса дўстлари Жея Себринг, Войтек Фриковс ва Эбигейл Фолгер билан вақт ўтказишга қарор қилади. Шерон улар билан ресторанда учрашади, кейин ҳамма Тейт ва Поланснинг уйига борган. Кечаси жиноятчи Чарльз Менсон тўдасидаги каллакесарлар уйга бостириб киради ва ҳаммани ўлдиради, ҳатто Тейтнинг итини ҳам аямайди. Суд экспертлари шафқатсизларча ўлдирилган актриса танасида 16 та пичоқ зарбасини аниқлаган.\nШерон Калифорния штати Калвер шаҳридаги Муқаддас хоч қабристонига вафотидан кейин Пол Ричард Поланс деб исм олган чақалоғини қучган ҳолда дафн қилинган.\nТейт ва унинг дўстларининг қотиллари ҳибсга олиниб, ўлимга ҳукм этилган. 1972 йил Калифорнияда ўлим жазоси бекор қилинди, шунинг учун ҳукм умрбод қамоқ жазосига ўзгартирилди.\nГрэйс Келли (1929–1982)\nГрэйс Келли бадавлат саноатчи оиласида туғилган. Келлининг оиласи Филаделфиядаги ҳашаматли ҳовлида яшар эди. Болалигидан Грэйс олий жамият аъзоси эди, аммо бу унга етарли бўлмади. Бўлажак кино юлдузи ота-онаси яшаган дунёдан фарқли бўлган бошқа оламда муваффақиятга эришишга интилди.\nКелли Нью-Йоркка кўчиб ўтди. У ерда кимё фанини ўрганди. Америка драма санъати академиясида актёрлик маҳоратидан сабоқ олди. Келли турли спектаклларда кўплаб роллар учун синов топширган, аммо дастлаб фақат реклама шартномаларини олган.\nКелли дастлабки ролини «Роппа-роса пешинда» фильмида ўйнади. Премьерадан сўнг актрисага кинода рол учун таклифлар кела бошлади. Грэйснинг актрисалик карьераси муваффақиятли бўлди, аммо атиги бир неча йил давом этди. Каннга саёҳат пайтида Келли Монако князи Рене III билан танишади ва шу вақтдан бошлаб унинг тақдири йўналишини ўзгартирди: кино юлдузи маликага айланди.\nКеллининг Рене III билан никоҳи 26 йил давом этди. Улар уч нафар фарзандни катта қилди ва бахтли ҳаёт кечирди. Афсуски Грэйснинг ҳаёти 52 ёшида ниҳоясига етди. 1982 йил 14 сентябрда машина бошқариб кетаётган Грэйс инсультга учради ва бошқарувни йўқотди. У билан бирга бўлган қизи Стефания тирик қолди, аммо Грэйсни қутқариб бўлмади.\nВивен Ли (1913–1967)\nВивен Ли кино тарихидаги энг буюк актриса, шунингдек, ўтган асрнинг энг гўзал аёлларидан бири ҳисобланади. У актрисалик соҳасидаги баланд чўққиларни забт этиб, Скарлетт ЎХаранинг «Шамолларда қолган ҳисларим» (1939) ва Бланш Дюбуанинг «Орзу трамвайи» (1951) фильмларидаги роллари учун икки карра «Оскар» мукофотига сазовор бўлди.\nАфсуски, актрисанинг шахсий ҳаёти унчалик муваффақиятли эмас эди. 40 йилларнинг ўрталарида Вивенга сил касаллиги ва биполяр аффектив бузилиши ташхиси қўйилган. Аста-секин касаллик кучайиб борди ва Ли ишлаш қийин бўлган актриса сифатида шуҳрат қозонди.\nСил касаллигининг даврий қайталаниши актрисанинг соғлигини заифлаштирди. Паталогиянинг кучайиши, икки ҳомиласини йўқотиши ва Бланш Дюбуа роли, Вивеннинг таъкидлашича, уни ақлдан озишга ва маник-депрессив психознинг ўткир шаклига олиб келган.\nАктриса 1967 йил май ойида, 53 ёшида сил касаллигидан вафот этди. Унинг жасади Голдерс-Гринда куйдирилган, кули эса Блекбойз сув омборига сочилган.\nЖуди Гарленд (1922–1969)\nЖуди Гарленд мусиқали ва драматик фильмларда машҳур бўлди. Унинг карьераси болалигидан бошланиб, 47 йиллик умрининг 45 йили мобайнида давом этган. Жуди ўсмирлик даврида, Metro-Goldwyn-Mayer кино компанияси билан шартнома имзолади. Актриса «Оз салтанати сеҳргари» (1939) ва бошқа 20 дан ортиқ фильмда роль ўйнаган.\nГарленд ўзининг профессионал ғалабасига қарамай, ҳаёти давомида шахсий муаммолари билан курашди. Актриса амфетаминга қарамликдан азият чекди. Бу стимуляторни Metro-Goldwyn-Mayer талабига кўра қабул қила бошлади, бу унинг вазнини бошқариш ва тўхтовсиз ишлашга имкон берди. Амфетамин таъсирини қоплаш учун Гарлент ухлатадиган таблеткаларни ҳам ичган ва бунга одатланиб қолган.\nЖуди жуда узоқ азоб чекди: киностудияларнинг камситувчи диктатураси, тўртта муваффақиятсиз никоҳ, тушкунлик, бир неча бор ўз жонига қасд қилишга уриниш. У кўпинча психиатрик клиникаларда йилига бир неча ой даволанди. Гарленд молиявий беқарорликдан азият чекди – кўпинча юзлаб доллар қарзларини тўлашга мажбур бўлди.\nҲаётининг сўнгги йилларида Жудининг соғлиги шу қадар ёмонлашдики, у саҳнага чиқолмади. Концерт ўтказиши керак бўлган залларнинг эгалари Гарлендни шартномани бузганликда айблаб, судга берди. Солиқ хизмати қарзини тўлаш учун ундан уйини тортиб олди.\n1969 йил 22 июнда Жуди Гарленд эри Микки Динс томонидан Лондонда ижарага олган квартирасининг ювиниш хонасидан ўлик ҳолда топилган.\n2019 йилда Руберт Гулднинг «Жуди» биографик фильми тақдимоти ўтказилди. Унда Гарленд образини Рене Зеллвегер ижро этган. Ушбу роль актрисага «Оскар» олиб келди.\nНатали Вудни қачонлардир Наташа Захаренко деб аташарди. У Сан-Францискодаги рус ва украиналик муҳожирлар оиласида туғилган. Натали саккиз ёшида кинода суратга тушишни бошлади. Унинг биринчи асосий роли «34-кўчадаги мўъжиза» фильмида бўлган.\n«Ғарбий томон тарихи» (1961), «Жипси» (1961), «Катта пойга» (1965) фильмлари Вудга жаҳон шуҳратини олиб келди. «Ўтлоқдаги улуғворлик» (1961) ва «Муносиб нотаниш билан севги» картиналаридаги роллари учун икки карра «Оскар» мукофотига сазовор бўлди. 1979 йилда «Ҳозир ва абадий» телевизион фильмидаги роли учун «Олтин глобус» мукофотига сазовор бўлган.\n1981 йил 29 дан 30 ноябрга ўтар кечаси Калифорниянинг Санта-Каталина оролида актриса яхтада сузиб кетаётганда ғойиб бўлади ва унинг жасади Санта-Каталина соҳилидан топилади. Ўшанда кемада эри Роберт Вагнер, актёр Кристофер Уокен ва яхта капитани Деннис Деверн ҳам бўлган.\nАктрисанинг ўлими бахтсиз ҳодиса деб топилган, аммо 2009 йилдаги тергов натижасида яхта капитани Деннис актрисанинг ғойиб бўлишидан олдин Вуд ва Вагнер кемада катта жанжал қилганини айтган. Бундан ташқари Вуд болалигидан сувдан қўрқиши кўпчиликка маълум бўлган. Шунинг учун актрисанинг яқинлари унинг ёлғиз ўзи океанда сузмоқчи бўлганига ишонмади. Наталининг танасида кўкариш ва шишлар борлиги аниқланган. Асосийси эса юлдузнинг ҳаёти 30 миллион долларга суғурта қилинган, мободо у вафот этгудек бўлса, бу пуллар унинг эрига ўтиши керак бўлган. Шундай бўлди ҳам.\nБироз вақт ўтгач, полиция терговни қайта бошлади. Вуднинг ўлими сабаби «тасодифан чўкишдан» «чўкиш ва бошқа сабабларга» ўзгартирилди, аммо Вагнер ҳибсга олинмади. Ҳозир у 90 ёшда, Вуднинг ўлимидан ўн йил ўтгач, актриса Жилл Ст.Жонга уйланган.\nЖиа Каранжи (1960–1986)\nТарихдаги биринчи супермоделлардан бири Жиа Каранжи 26 ёшда вафот этган. У нафақат модель сифатида, балки шахсий ҳаёти билан ҳам машҳур эди.\nЖианинг сурати Vogue журнали муқовасида пайдо бўлганидан икки йил ўтгач, мода олами ундан юз ўгирди: ҳеч ким унинг гиёҳвандликка мойиллиги ва жаҳли тез чиқадиган феъл-атворига дош беришга тайёр эмас эди. Каранжи гиёҳвандликка қарши курашишга уринди, аммо у мағлуб бўлди. Сўнгги йилларда у матбуот эътиборидан қолди. Наркотикларга қарамлик кучайиб кетиб, пули йўқлигидан собиқ супермодель фоҳишалик йўлига кирди.\nЖиа 26 ёшда ОИТС сабаб вафот этди. Унинг ўлими ҳақида кенг оммага бир йилдан сўнг маълум қилинди. Моделнинг ҳаётий ҳикояси Анжелина Жоли бош ролни ижро этган «Жиа» фильмида кўрсатилган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Ko'rganlar:: 25 | Добавил: www.horazm.net | Теги: #Yangilik, #xabarlar, #newsuz, #news, #uznews, #Yangiliklar, #новости, #ahborot, #habarlar | Рейтинг: 0.0/0


12 май, 2021, 17:36\nСилванинг рекорди йўққа чиқди.\nКеча “Манчестер Юнайтед” ўз майдонида “Лестер”га (1:2) имкониятни бой бергач, ҳамшаҳари "Манчестер Сити" муддатидан аввал чемпионликни қўлга киритди.\nУшбу чемпионликдан сўнг "шаҳарликлар" ҳужумчиси Серхио Агуэро "Манчестер Сити" тарихидаги энг кўп соврин ютган футболчига айланди. Бу аргентиналик футболчи учун “Сити”даги 15-соврин бўлди. Бунга қадар ушбу ном испаниялик ярим ҳимоячи Давид Сильвага тегишли эди.\nАгуэро "Манчестер Сити" сафида 2011 йилдан буён тўп суриб келмоқда. У ушбу вақт мобайнида 5 марта АПЛда, 1 марта Англия кубогида, 6 марта Англия лига кубогида ва 3 марта Англия Суперкубогида ғолиб бўлди.\nСерхионинг “Сити” билан амалдаги шартномаси шу ёз ўз ниҳоясига етади ва у жамоани эркин агент сифатида тарк этади.\nГвардиола ҳеч қачон Агуэрони ёқтирмаган!\nГвардиола шогирдидан воз кечишга тайёр!


Qalampir.uz - Фоторепортаж: Бухорода XVI асрга оид обида харобага айлантирилди. Мутасаддиларнинг кўзи қаерда?\nФоторепортаж: Бухорода XVI асрга оид обида харобага айлантирилди. Мутасаддиларнинг кўзи қаерда?\n17:51, 09.01.2018 Жамият\nУшбу қадимий объект қоровсизликдан хароба ҳолга келиб қолган, атрофи чиқинди билан тўлган.\nБухоро вилоятидаги XVII аср охирида барпо этилган Чор Минор мадрасида оғир аҳволга тушиб қолгани, ёғингарчилик сабаб мадраса атрофида доим сув тўпланиб, бинога катта зарар етказаётгани ҳақида 2017 йилнинг февраль ойида ахборот берган эдик. У вақтларда туризмни ривожлантириш масаласига бугунгидек эътибор қаратилмаётганди. Ўшанда Вилоят ҳокимлиги Чор минордаги муаммонинг ечимини топганди.\nБугун Президент туризмни ривожлантиришга катта эътибор қаратиб, мамлакатнинг сайёҳларни қабул қилиш салоҳиятини ошириш, тарихий обидаларни асраб-авайлашга катта эътибор қаратётган бир пайтда Бухородаги яна бир обида ачинарли аҳволга ташлаб қўйилган.\nЎзАнинг ёзишича, сиз суратларда кўриб турган обида Бухоронинг 12 дарвозасидан бири Талипоч дарвозасидир. Обида 1557-1598 йилларда Абдуллахон II томонидан қурилган бўлиб, Чорбакр, Жондор, Хоразм орқали Буюк ипак йўлининг шимоли-ғарбий томонига олиб чиққан. Дарвоза 1960 йилда уста Аминжон Саломов ва 2005 йилда меъмор Туйғун Бобоев томонидан қайта таъмирланган.\nУшбу қадимий объект қоровсизликдан хароба ҳолга келиб қолган, атрофи чиқинди билан тўлган. Қизиқ, бу ерларга мутасаддиларнинг қадами етиб борармикан? Сайёҳлар тугул, ўзимизнинг маҳаллий халқ олдида бу биноларнинг аҳволидан уят ҳиссини туймайдиларми? Сўнгги хулоса сиздан мутасаддилар.\nТеглар:Чор минор Талипоч Обида Бухоро\nАфрикадаги чўлда қор ёғди\nБухоро ҳокимлиги бўлим бошлиғи пора билан қўлга тушди\n16:26, 24.01.2019 11 967\nБухоро – Хива йўналишида биринчи йўловчи поезди ҳаракати бошланди\n13:50, 15.01.2019 2 117\nБухоролик Олимпиада чемпионларига автомобиль совға қилинди\n17:36, 03.01.2019 3 938\nУйига қайтаётган ўзбекистонлик дўппосланди\n15:52, 22.12.2018 11 831\nБухорода бобо 5 ёшли набирасини ўлдирди\n09:03, 26.11.2018 15 247


ЎзА - Япония пандемия шароитида иқтисодиётни қўллаб-қувватлаш учун яна бир триллион доллар йўналтиради\nЯпония пандемия шароитида иқтисодиётни қўллаб-қувватлаш учун яна бир триллион доллар йўналтиради\nУшбу маблағнинг ярмидан зиёди бизнесни кредитлашнинг янги дастурига жалб қилинади.\nЯпония ҳукумати жорий молия йилида (апрелдан бошланган) тахминан 100 триллион иеналик (929 миллиард доллар) иккинчи қўшимча бюджетни қабул қилишни режалаштирмоқда. Куни кеча Nikkei газетаси ушбу янгиликни тарқатди.\nТаъкидланишича, мазкур маблағнинг ярмидан зиёди бизнесни кредитлашнинг янги дастурини амалга ошириш учун сарфланади. Чунки Японияда бизнес коронавирус пандемияси туфайли катта муаммоларга дуч келмоқда. Шунингдек, ажратилаётган маблағлар агар хусусий тадбиркорлар карантин туфайли ўз фаолиятини вақтинча тўхтатган бўлса, уларнинг ижара тўловларини субсидиялашга йўналтирилади.\nБундан ташқари, маблағнинг яна бир қисми тиббиёт муассасаларини қўллаб-қувватлашга ҳамда университетларга ёрдам беришга йўналтирилади.\nШунга қарамай, ҳукуматнинг таъкидлашича, пандемиянинг салбий таъсири ҳали узоқ давом этади ва шу боис иқтисодиётни қўллаб-қувватлаш чораларини кенгайтириш лозим. Бош вазир Синдзо Абэнинг баёнот беришича, мазкур қўшимча бюджет 17 июнгача қабул қилиниши керак.


Ўзбекистонда демократик тараққиёт йўлини танлашда республика-нингўзигахосхусусиятлари, халқанъаналари ва миллий урф-одатлари, турмуш тарзининг ҳисобга олинганлиги айнан ўз тараққиёт йўлимизни белгилаб олишимизга асос бўлди. Ўзбекистон Республикаси Президенти Ислом Каримов томонидан адолатли, демократик ҳуқуқий давлат қуришнинг беш асосий тамойилининг илгари сурилиши республикада янги ижтимоий тузумга ўтишнинг пухта ўйланган стратегиясини ишлаб чиқиш имконини берди. Албатта, бунда демократик давлат қуришда ўзини оқлаган жаҳон тажрибаси чуқур ўрганилди. Шарқона босиқлик асосида олиб борилган саъй-ҳаракатлар туфайли Ўзбекистонда дав-лат қуриш стратегиясининг миллий давлатчилик, иқтисодиёт ва маънавиятни юксалтиришга қаратилишига эришилди. Мамлакатимизнинг мавжуд табиий-иқтисодий, минерал хом ашё ва инсоний салоҳиятини холисона баҳолаган ҳолда жаҳон хўжалик алоқалари тизимидан муносиб жой эгаллашга муваффақ бўлинмоқда.\nДемократик давлат қуриш тамойиллари Ўзбекистоннинг стратегик ривожланиши учун асос бўлди. Шу тариқа жамият ҳаётининг сиёсий, иқтисодий ва маънавий соҳаларида тараққиётнинг ўзбек модели намо-ён бўлмоқда, демократик давлат қуриш жараёнларида инсон эркинли-ги, ҳуқуқлари ва манфаатлари таъминланмоқда.\nМамлакатимизда миллий давлатчилик асосларининг барпо эти-лиши ҳам пухта режа асосида амалга оширилди. 1992 йилда Асосий Қонунимиз - Ўзбекистон Республикаси Конституциясининг қабул қилиниши, давлат ҳокимиятининг қонун чиқарувчи, ижро этувчи ва суд тармоқларига бўлиниши принципининг энг муҳим тамойил сифатида белгиланиши-буларнингбарчасидавлатқурилишинингйўналишларини белгилаб берди. Ўзбекистоннинг янги сиёсий ва давлат тузилиши асосларининг яратилиши, қонунчилик тизимининг шакллантирилиши марказда ва жойларда ваколатли ҳокимият органлари яхлит тизимининг барпо этилиши ўз вақтида амалга оширилди. Ижро ҳокимиятининг самарали тизими ва тузилмаларини яратиш мақсадида туб маъмурий ислоҳотлар амалга оширилиши бугунги кунда ўзининг ижобий натижа-ларини бермокда. Вилоят, туман ва шаҳарларда ҳокимлик институти жорий этилди. Маҳаллий ўзини ўзи бошқариш органи тизими - маҳалла институтини ривожлантириш ва мустаҳкамлаш жараёнлари босқичма-босқич олиб борилди. Яхлит суд ҳокимияти тизимини шакллантириш вазифасини адо этиш мақсадида жиноят, жиноят-процессуал, суд-ҳуқуқ ва бошқа йўналишларнинг қонунчилик асосини ташкил этувчи база яра-тилди. Инсон ҳуқуқларининг давлат манфаатлари, умумэътироф этил-ган халқаро ҳуқуқ нормаларининг миллий ҳуқуқий меъёрлардан устун-лиги тамойили Конституцияда муҳрлаб қўйилди. Буларнинг барчаси жамият қурилишидаги изчилликни келтириб чиқарди.\nМамлакатимизда «Ўзбекистон Республикасининг ҳарбий доктринаси тўғрисида» ги, «Ўзбекистон Республикасининг миллий хавфсизлик Концепцияси тўғрисида» ги «Ўзбекистон Республикаси миллий хавфсизлиги Концепциясини тасдиқлаш тўғрисида»ги қонун ҳужжатларининг қабул қилиниши миллий хавфсизлик тизимининг шакллантирилишига замин яратди.\nЎзбекистонда амалга оширилган ислоҳотларда айрим мамлакат-лардагидек шошма-шошарликка йўл қўйилмади. Пухта ўйланган изчил ташқи сиёсат туфайли давлатимиз жаҳон ҳамжамияти томонидан эътироф этилмокда, халқаро майдонда обрў-эътибори ортиб бормоқда. Мамлакатимиз халқаро ҳамжамият олдида турган долзарб муаммоларни ҳал этиш ишига қўшган салмоқли ҳиссаси, ташаббуслари эвазига, халқаро ташкилотлар ва тузилмалар фаолиятидаги самарали иштироки орқали ҳам ўзига обрў орттирмоқда.\nШу тариқа бугунги кунда Ўзбекистонда кечаётган фаол демократик янгиланишлар ва мамлакатни модернизациялаш жараёнлари сиёсий ва иқтисодий ҳаёт, давлат ва жамият қурилишининг барча жабҳаларини янада демократлаштириш ва эркинлаштириш, мустақил суд тизимини мустаҳкамлаш, инсон ҳуқуқ ва эркинликларини ишончли ҳимоя қилиш, фуқароларнинг сиёсий, иқтисодий фаоллигини ошириш, фуқаролик жамияти асосларини шакллантиришни талаб этмоқда. «Кучли давлатдан - кучли фуқаролик жамияти сари» изчил ва босқичма-босқич ўтиш бу даврнинг асосий хусусиятидир.\nИкки палатали парламентнинг шаклланиши, Президент ваколатла-ри бир қисмининг юқори палата - Сенатга ўтказилиши, Бош вазир ҳуқуқ ва ваколатларининг кучайтирилиши «Давлат бошқарувини янгилаш ва янада демократлаштириш, мамлакатни модернизация қилишда сиёсий партиялар ролини кучайтириш тўғрисида»ги конституциявий қонуннинг қабул қилиниши билан янада амалий тусга кирди.\nДавлат ҳокимияти марказий органларининг бир қатор ваколат ва ва-зифаларини маҳаллий ҳокимият, фуқароларнинг ўзини ўзи бошқариш органлари, маҳаллаларга босқичма-босқич ўтказиш жараёни давом этаётганлиги эса фуқаролик жамияти институтларининг такомиллаши-ши учун барча шароитларни яратмоқда.\nСиёсий партиялар роли ва аҳамиятининг кучайиши ҳозирги шароитда уларнинг фуқаролар сиёсий ва ижтимоий фаоллигини ошириш, аҳолининг, айниқса, сайлов жараёнларида хоҳиш-иродаси ва фикрини ифодалаш, марказда ва жойларда давлат ҳокимияти органларини шакллантиришнинг муҳим таъсир ўтказувчи воситасига айланиши орқали кечишини англатади. Парламентдаги кўпчилик ва парламентдаги мухолифат мақомини қонуний тарзда белгилаш, сиёсий партиялар фракциялари раҳбарларини Қонунчилик палатаси Спикерининг ўринбосари этиб сайлаш бўйича ташкилий-ҳуқуқий чоралар кўрилиши бу йўналишдаги ўзгаришларни яққол намоён қилмокда.\nЎзбекистон, мамлакатимиз раҳбари таъкидлаганидек, «ўз ол-дига демократик давлат ва фуқаролар жамиятини барпо этишни мақсад қилиб қўйган давлат, жамоат ташкилотлари ва тизимларини шакллантирмокда» , «миллий давлатчиликни, ҳуқуқий демократик давлатни барпо этиш ва фуқаролар жамиятини қарор топтиришдек улуғ орзу-умидлар билан яшамокда» .\nДемак, фуқаролик жамиятида фуқаролик институтлари би-лан давлат институтлари ўртасида институционал ва функционал фарқлар мавжуд. Миллий демократик тараққиёт концепциясидан келиб чиқадиган бўлсак, фуқаролик жамиятида давлат фуқароларнинг турли эҳтиёжлари, қизиқишлари, манфаатларига хизмат қилади, уларга ўз ҳуқуқ ва эркинликларини рўёбга чиқариш учун зарур шарт-шароит, ижтимоий-маънавий, ижодий муҳит яратиб беради. Инсоннинг маънавий-маданий қобилиятини, салоҳиятини юксалтириш, барча учун тенг имкониятлар яратиш, Арасту айтганидек, одамларнинг «фаровон ва бахтли ҳаёт кечириш» ларини таъминлашдек улуғвор, инсонпарвар мақсадлар давлатнинг фуқаролар, жамият олдидаги бурчи, вазифаси ва ўз зиммасига олган масъулият ва мажбуриятидир.\nФуқаролик жамиятида халқ ҳокимиятчилиги янада мустаҳкам-ланади, фуқароларнинг сиёсий партиялар, нодавлат ташкилотлар, ўз-ўзини бошқариш органлари ва институтлари орқали давлат ва жамият ишларини бошқаришдаги иштироки кенгаяди, давлат органларининг фаолияти устидан жамоатчилик назорати ўрнатилади ва плюрализм, маданий ранг-баранглик, мусобақа ва ижобий рақобат, янгилик яра-тиш иштиёқи, бир-бирини маънавий бойитиш ва бир-бирини қўллаб-қувватлаш, гўзалликка интилиб, бетакрор маданий бойликлар яратиш, уларни халқ мулкига айлантириш ўй-нияти билан меҳнат қилиш ҳаёт тарзига айланади. Фикрлар, ёндашувлар, эркин мулоқот, ҳар кимнинг ўзи истаган онгли фаолият билан шуғулланиши, давлат ва жамият ҳаётига оид масалаларга ўз қарашларини билдириши, меҳнатга яраша ҳақ олиб, тақдирланиб, ўзини намоён қилиши ва фаровон турмуш ке-чириши, дунё халқлари билан мулоқотга киришиб, ахборот алмашиши ҳар кимнинг табиий ҳолати, табиий ҳуқуқи, табиий ҳаёт тарзи бўлади.\nБуюк аждодларимиз юксак маърифатли ва маънавиятли жамият қуришни орзу қилганлар. Ушбу шарқона орзу-истаклар идеал фуқаролик жамияти қуришнинг асосий парадигмаси, фундаментал асоси эканини унутиб бўлмайди. Президентимиз таъкидлаб ўтганидек: «фуқаролик жамияти асосларини барпо этишнинг энг муҳим таркибий қисми маъ-навият ва маърифат соҳасида, шахсни мунтазам камол топтириш борасида узлуксиз иш олиб боришдан иборат». Бу ҳаётий ҳақиқат биз ҳамиша амал қиладиган тамойилга, жамият ривожининг асоси ва шартига айланмоғи ҳамда ўзида яхлит бир тизимни мужассам этмоғи лозим. Бу тизим марказида маънавият, ахлоқ-одоб, маърифат каби ўлмас қадриятлар турмоғи керак.\nМаърифат, маънавият, тарбия орқали миллий демократик тарақ-қиётга эришиш йўлида бугун мамлакатимизда улкан ишлар амалга оширилмоқда. Бу халқимиз асрлар давомида орзу қилиб келган, мустақилликтуфайли қўлга киритилган беназир имкониятдир. Ушбу имкониятдан тўла ва оқилона фойдаланиш учун ҳар бир фуқаро, ҳар бир ҳур фикрли, онгли, виждонли, имонли ва эркин, демократияда яшашни истовчи киши масъулдир.\nЎзбекистонга тоталитар тузумдан заиф, бир ёқлама ривожлан-ган, хом ашёга ихтисослашган, пахта яккаҳокимлигига асосланган иқтисодиёт мерос бўлиб қолди. Собиқ иттифоқнинг тарқаб кетиши туфайли республикалар ўртасидаги иқтисодий алоқаларнинг бузилиши XX аср 90-йилларининг бошида ишлаб чиқариш ҳажмининг кескин ка-майиб кетишига олиб келди.\nМустақилликка эришилгандан сўнг мамлакат иқтисодиётини чуқур таназзулдан чиқариш, унинг макроиқтисодий барқарорлигини таъ¬минлаш мақсадида Президент И. Каримов раҳбарлигида ижтимоий-иқтисодий барқарорлаштириш сиёсати ишлаб чиқилди.\nПрезидентимиз томонидан барқарорлаштириш - макроиқтисодиётда мувозанатни сақлаш, ишлаб чиқаришнинг кескин пасайиб кетиши ва ом-мавий ишсизликка йўл қўймаслик, шунингдек, пулнинг қадрсизланиши, пул эмиссиясининг бошқарилишини таъминлаш, тўлов балансини бир меъёрда сақлаш соҳасида аниқ мақсадни кўзлаб олиб бориладиган давлат сиёсати экани белгилаб берилди.\nТаъкидлаш жоизки, ислоҳотларнинг дастлабки босқичларидаёқ Ўзбекистонда иқтисодий сиёсатнинг уч таркибий қисми бирлаштири-либ, бир вақтнинг ўзида амалга оширилди яъни\n-\tмакроиқтисодий барқарорликка эришиш;\n-\tинституционал ва бозор ўзгартиришларини амалга ошириш;\n-\tдавлат инвестициявий дастурлари ҳамда хорижий инвестициялар-ни жалб этиш ҳисобига иқтисодиётда таркибий қайта қуришни амалга ошириш уйғун амалга оширилди.\nЮқоридагиларнинг иккитаси ўтиш иқтисодиётини бошидан кечи-раётган кўплаб мамлакатлар учун хос бўлса, учала йўлни бирваракайига қўшиб олиб бориш фақат Ўзбекистонгагина хос. Бу Ўзбекистон иқтисодий ислоҳотлари моделининг ўзига хослигидан далолат беради.\nЎзбекистонда макроиқтисодий барқарорлаштириш дастури доирасида қуйидагилар амалга оширилди:\n-\tмиллий валюта жорий қилиниб, мустақил пул муомаласи йўлга қўйилди;\n-\tпул муомаласида илгари юзага келган гиперинфляция жараён-лари сўндирилиб, инфляция назорат қилиш мумкин бўлган даражага туширилди;\n-\tтоварлар ва хизматлар бозорида тўловга қобил жами талаб билан жами таклифни муайян даражада бараварлаштиришга эришилди;\n-\tқатъий молиявий сиёсатни ўтказиш асосида давлат бюджетидаги камомад йўл қўйилган энг кам даража (ялпи ички маҳсулотнинг 3-4% атрофида) доирасида ушлаб турилди;\n-\tёнилғи-энергетика ресурслари ҳамда ғалла импортини кескин ка-майтириш, шунингдек, энергетика ресурслари ва рангли металларни экспорт қилишни ошириш ҳисобига ташқи савдода ижобий сальдога эришилди.\nЎзбекистонда бундай сиёсатнинг амалга оширилиши натижасида ислоҳотларнинг биринчи босқичида 1990 йилга нисбатан иқтисодий па-сайиш бошқа МДҲ давлатларидек оғир кечмади. Ялпи ички маҳсулот\n1995 йилда 1990 йилга нисбатан 18,2%га камайди. Макроиқтисодий барқарорлаштириш сиёсатининг асоси сифатида қаттиқ монетар ёнда-шувни қабул қилган бошқа МДҲ давлатларида ЯИМ ҳажми 40-60%, шу жумладан, Россияда 48%, Қозоғистон ва Украинада 55 %гача, Молдовада 2 баравардан зиёдга пасайиб кетди .\nҲозирги вақтда, жаҳон молиявий-иқтисодий инқирози таъсирида, аксарият мамлакатларнинг ташқи қарзи ҳаддан ташқари ошиб кетаёт-ганлигини кузатиш мумкин (1-жадвал).\nРивожланган мамлакатларда ташқи қарз даражаси\n(2011 йил 30 июндаги ҳолат)\nМамлакат\tТашқи қарз,\nАҚШ долл.\tАҳоли жон\nташқи қарз, фоиз\nЕвропа Иттифоқи\t16080000\t32092\t108\nАҚШ*\t15033607\t50000\t100\nБуюк Британия\t9836000\t147060\t416\nГермания\t5624000\t63493\t159\nФранция\t5633000\t74410\t188\nЯпония\t2719000\t19300\t57\nИспания\t2570000\t52588\t165\nИталия\t2684000\t39234\t101\nИрландия\t2357000\t482340\t1307,6\n*Изоҳ: АҚШ бўйича маълумот 2011 йил 18 ноябрдаги ҳолати бўйича берилган.\nЖадвалдан кўринадики, ташқи қарз даражасининг Ирландияда 1307,6 фоиз, Буюк Британияда 416 фоиз, Францияда 188 фоиз ва бошқа кўплаб мамлакатларда йиллик ЯИМ ҳажмидан сезиларли даражада юқори бўлиши мазкур мамлакатларнинг молия соҳасида жиддий муаммолар мавжудлигини англатади.\n2012 йилнинг 1 январь ҳолатига кўра, мамлакатимизнинг уму-мий ташқи қарзи ялпи ички маҳсулотнинг 17,5 фоизидан, экспорт ҳажмига нисбатан эса 53,7 фоиздан ошмаганига алоҳида эътиборни жалб этиб, бундай рақамлар халқаро мезонлар бўйича «Ҳар жиҳатдан мақбул ҳолат» деб ҳисобланишини қайд этиш жоиз. Буларнинг барчаси мустақиллигимизнинг илк йилларидан бошлаб ҳам давлат, ҳам тижорат банклари, компания ва корхоналар миқёсида ҳар томонлама пухта ўйланган четдан қарз олиш сиёсатини амалга ошириб келаётганимиз билан боғлиқ.\nМустақиллик йилларида давлат бюджети харажатларининг таркиби сифатжиҳатидан ўзгарди. Ҳозирги вақтда давлат харажатлари таркибида кучли ижтимоий сиёсат ва аҳолини ижтимоий ҳимоя қилишни амалга оширишни молиялаштириш асосий ўрин тутади. Натижада ижтимоий соҳа ва аҳолини ижтимоий қўллаб-қувватлашга йўналтириладиган харажатлар улуши 1990 йилдаги 31,5 фоиздан 2000 йилда 42,5 фоизга ва 2010 йилда 59 фоизга изчил ўсди . 2011 йилда Давлат бюджетининг харажатлар қисми 2010 йилга нисбатан 25,4 фоизга, 2000 йилга нисбатан эса қарийб 17,8 баробар ўсди. Қайд этиш жоизки, давлат бюджети харажатларининг 58,7 фоизи ижтимоий соҳани молиялаш ва аҳолининг кам таъминланган қатламларини қўллаб-қувватлашга йўналтирилди.\nРеспубликада 1996 йилдан эътиборан иқтисодий ўсиш давом этмокда. Ялпи ички маҳсулотнинг йиллик ўсиши 1996 йилда 1,7%ни, 1997 йилда 5,2%ни, 1998 ва 1999 йилларда 4,4%ни, 2000 йилда 4,0%ни, 2001 ва 2002 йилларда 4,2%ни, 2003 йилда 4,4%ни, 2004 йил-да 7,7%ни, 2005 йилда 7,0%, 2006 йилда 7,3%ни ташкил этди. 2007 йилда бу кўрсаткич 9,5%га, 2008 йилда эса 9%га, 2009 ймлда 8,1%га, 2010 йилда 8,5%га, 2011 йилда 8,3 %га ўсди.\nРеспубликамиз қишлоқ хўжалигида босқичма-босқич амалга оши-риб борилаётган иқтисодий ислоҳотларнинг боришини таҳлил этиш асосида уларнинг қуйидаги асосий йўналишларини ажратиб кўрсатиш мумкин:\n-\tмулкий ва таркибий ислоҳотлар;\n-\tердан фойдаланиш борасидаги ислоҳотлар;\n-\tсув ва сувдан фойдаланиш муносабатларидаги ислоҳотлар;\n-\tмолия-кредит, солиқ ва суғурта соҳасидаги ислоҳотлар;\n-\tнарх-наво тизимидаги ислоҳотлар.\nАграр соҳада амалга оширилаётган мулкий-таркибий ислоҳотларда биринчи навбатда мулкни давлат тасарруфидан чиқариш ва хусусий-лаштириш, турли мулк шаклларига, энг аввало хусусий мулкчиликка асосланган хўжалик юритиш шаклларини жорий этишга муҳим эътибор қаратилди. Иқтисодий ислоҳотларнинг дастлабки босқичлариданоқ зарар кўриб ишлаётган ширкат хўжаликларини босқичма-босқич тугатиб, фермер хўжаликларига айлантириш борасида йирик таркибий ислоҳотлар амалга оширилди.\nБугунги кунда қишлоқ хўжалигида хом ашёни комплекс қайта иш-лашга ихтисослашган 200 дан зиёд агрофирма фаолият кўрсатмоқда.\nЎзбекистонда Миллий иқтисодиёт таркибий тузилишини ўзгартириш жараёнлари бозор ислоҳотлари билан қўшиб олиб борилмоқда. Иқтисодиёт таркибий тузилишини ўзгартиришдан қуйидаги аниқ вази-фалар кўзланган:\n- хом ашё ресурслари энг муҳим турлари, бутловчи ва озиқ-овқат маҳсулотлари импортини қисқартириб, уларнинг ўрнини босадиган ишлаб чиқаришни ривожлантириш асосида иқтисодий мустақилликка эришиш;\n- ўзимизда ишлаб чиқаришни ташкил этиш ҳисобига маҳсулот ва халқ истеъмоли молларининг ҳаётий муҳим турларига аҳолининг ва иқтисодиётнинг талабларини қондириш;\n- иқтисодиётнинг мутаносиб ва барқарор ишлашини таъминлаш;\n- иқтисодиётнинг хом ашё етиштиришга қаратилган бир томон-лама йўналишини бартараф этиш, бой маъдан хом ашё, қишлоқ хўжалик маҳсулотларини чуқурроқ қайта ишлашни ташкил этиш йўли билан ишлаб чиқариладиган маҳсулотларнинг бутлик даражасини ва рақобатдошлигини ошириш;\n- республиканинг экспорт имкониятини кенгайтириш, тўлов балан-сининг ижобий бўлишига эришиш ҳамда олтин - валюта заҳирасини мустаҳкамлаш;\n- меҳнат ресурсларининг оқилона бандлигини таъминлаш, меҳнат қилишнинг янги технологияларга ҳамда халқнинг тарихий анъана ва удумларига мос келадиган соҳаларини барпо этиш;\n- тармоқлар ичидаги ва ҳудудий жиҳатдан вужудга келган номута-носибликларни бартараф этиш, ишлаб чиқарувчи кучларни жадал ри-вожлантириш ва оқилона жойлаштириш .\nБугунги кунда иқтисодиётимизнинг локомотивига айланган маши-насозлик ва автомобилсозлик (12,2 фоиз), кимё ва нефть-кимё саноати (9,4 фоиз), озиқ-овқат саноати (13,1 фоиз), қурилиш материаллари саноати (11,9 фоиз), фармацевтика ва мебелсозлик (18 фоиз) 2011 йилда жадал суръатлар билан ривожланди. Умумий ҳолда саноат тармоқлари ишлаб чиқариш суръатларининг ўсишини 1990 йил дара-жасига таққослайдиган бўлсак, 2011 йилда бу кўрсаткичлар бир неча марта ўсганини кўришимиз мумкин:\nСаноат тармоқлари ишлаб чиқариш суоъатларининг ўсиши\nКўрсаткичлар\t1990 йил\t2000 йил\t2011 йил*\nСаноат - жами\t100\t123,6\t3,2 марта\nЁқилғи саноати\t100\t127,3\t2,2 марта\nҚора металлургия\t100\t58,8\t1,6 марта\nРангли металлургия\t100\t107,4\t116,1 марта\nКимё ва нефть-кимё саноати\t100\t97,5\t3,1 марта\nМашинасозлик ва металлни қайта\t100\t142,2\t13 марта\nҚурилиш материаллари саноати\t100\t58,4\t1,5 марта\nЕнгил саноат\t100\t159,2\t4 марта\nОзиқ-овқат саноати\t100\t150\t6,4 марта\nБошқа соҳалар\t100\t162,6\t6,2 марта\n* Изоҳ: 2011 йилнинг дастлабки баҳолаш маълумотлари.\nЖадвалдан кўринадики, мустақиллик йилларида мамлакатимизда-ги саноат тармоқларида ишлаб чиқариш суръатлари 3,2 марта ўсган. Ушбу ўсишни таъминлашда, айниқса, машинасозлик ва металлни қайта ишлаш саноатининг 13 марта, озиқ-овқат саноатининг 6,4 марта, енгил саноатнинг 4 марта ўсиши сезиларли таъсир кўрсатди. Қурилиш материаллари саноатининг ўсиши дастлабки 10 йил ичида, яъни 2000 йилда 58,4 фоизни ташкил этган бўлса, кейинги йилларда мазкур соҳани ри-вожлантиришга қаратилган эътибор ҳамда яратилган шарт-шароитлар натижасида 2011 йилдаги ўсиш 1,5 мартани ташкил этди.\nИстеъмол товарлари ишлаб чиқариш ҳажми 2011йилда 11,2 фоизга ўсди, 2000 йилга нисбатан эса бу кўрсаткич 4 баробардан зиёд ошди.\nМустақиллик йилларида республикамизда иқтисодиётдаги таркибий ўзгаришларнинг амалга оширилиши туфайли қуйидаги натижалар-га эришилди:\n- республиканинг ёнилғи-энергетика ресурсларига бўлган эҳтиёжи тўла таъминланди;\n-\tэнергетика мустақиллигига эришилди;\n-\tозуқабоп ғалла импортига қарамлик барҳам топди. Ғалла мус-тақиллигига эришилди;\n-\tишлаб чиқаришда тайёр маҳсулотлар улуши ортиб бормоқда;\n-\tқишлоқ хўжалиги маҳсулотларининг ялпи ички маҳсулотдаги улу-ши қисқариб бормоқда;\n-\tхизмат кўрсатиш соҳалари ривожланиб, улар ҳажмининг ЯИМда-ги улуши ортиб бормоқда;\n-\tхорижий инвестицияларни жалб этиш йўли билан янги авто-мобилсозлик саноати вужудга келтирилди ҳамда самолётсозлик, радио-электроника, электроника соҳалари, шунингдек, қайта ишлаш соҳаларини ривожлантиришга катта эътибор берилмоқда;\n-\tтаркибий ўзгаришларнинг амалга оширилиши туфайли саноат маҳсулотларинингтармоқтаркибида ёнилғи-энергетика кимё ва нефть-кимё, машинасозлик, металломни қайта ишлаш, озиқ-овқат саноати тармоқлари улуши ўсиб бормоқда.\nТашқи савдо айланмаси, экспорт ва импорт ҳажми ўсиш тамойили-га эга бўлмоқда:\nРасм 1. 2005-2011 филларда ташқи савдо кўрсаткичларининг\nШу билан бирга, фаол экспорт сиёсатининг амалга оширилиши на-тижасида ташқи савдо айланмасининг ижобий сальдоси 1998 йилда 239,5 млн. АҚШ долларини, 2002 йилда 276,4 млн., 2003 йилда 760,8 млн., 2004 йилда 1 млрд., 2005 йилда 1,3 млрд., 2006 йилда эса 2,0 млрд. яқинни, 2007 йилда эса 3,5 млрд., 2008 йилда 1,8 млрд., 2009 йилда 2,3 млрд., 2010 йилда 4,2 млрд., 2011 йилда 4,5 млрд. АҚШ дол-ларини ташкил этди.\nФаол экспортсиёсатини, иқтисодиётдачуқуртаркибийўзгаришларни амалга ошириш натижасида экспорт таркибида тайёр маҳсулот ҳажми жадал суръатлар билан ортиб бормокда. Булар қаторига машина ва асбоб-ускуналар, нефть-кимё маҳсулотлари, минерал ўғитлар, пахта толасидан тайёрланган ип-калава ва газлама, трикотаж ва озиқ-овқат товарлари, кабель-ўтказгич маҳсулотлари, қурилиш материаллари киради.\nЭкспортнинг товар таркибини диверсификация қилиш натижасида мамлакатимиз пахта яккаҳокимлиги оқибати бўлган пахта толаси экс-портига қарамликдан халос бўлди. Унинг экспортдаги улуши камайиб, 1990 йилдаги 59,7 фоиздан 2010 йилда 11,3 фоизга тушди1.2011 йилда экспорт таркибида тайёр маҳсулотлар улуши 60 фоизни ташкил этди, ҳолбуки, 2000 йилда бу кўрсаткич 46 фоизни ташкил этган эди.\nМамлакатимизда иқтисодий ўсиш суръатига солиқ юкининг босқичма-босқич пасайтирилиб борилиши ижобий таъсир кўрсатди. 1998-2010 йилларда йиғма бюджет даромадлари бўйича ҳисобланган солиқ юки 39,0%дан 22%га, давлат бюджети даромадлари бўйича ЯИМга нисбатан эса 32,2%дан 21,3%га камайди. Юридик шахслардан олинадиган даромад (фойдаси) солиғи ставкаси 2002 йилдаги 24%дан 2011 йилда 9% га, ягона ижтимоий тўлов 40% дан 25% га, кичик корхоналар ва микрофирмалардан олинадиган ягона солиқ тўлови (бюджет-дан ташқари жамғармаларга ажратмалар билан бирга) 12,2 % дан 6% га пасайтирилди.\nБундай тадбирлар иқтисодий ўсишни таъминлашнинг муҳим шарти бўлган кичик бизнес ва хусусий тадбиркорликнинг ривожланишига олиб келди. Кичик бизнеснинг ялпи ички маҳсулотдаги улуши 1991 йилда 1,5 %ни ташкил этган бўлса, 2000 йилда 31,5 %га, 2010 йилда 52,5 %га етди\nМамлакатимизда кичик бизнес ва хусусий тадбиркорликни янада эркинлаштириш ва рағбатлантириш бўйича катта ишлар амалга оширилди. Хусусан, хусусий мулк ва хусусий тадбиркорлик ҳуқуқини ҳимоя қилиш борасидаги қонунчиликни мустаҳкамлаш, бозор инфратузилмасини шакллантиришга қаратилган ишлар шулар жумласидандир. Шу-нингдек, бизнесни рўйхатга олиш, ихтиёрий равишда ёпиш ва тугатиш, фаолиятнинг алоҳида турлари билан шуғулланиш ҳуқуқини берадиган лицензия ва рухсатномалар бериш жараёнлари соддалаштирилиб тартибга солинди.\nТадбиркорларга, аввало, кичик бизнес субъектларига асосий, шу жумладан, талаб юқори бўлган моддий ресурслардан кенг фойдаланиш имконини берадиган барқарор бозор механизми шаклланди.\nДавлат мулкини унинг тасарруфидан чиқариш ва хусусийлаштириш ишларининг амалга оширилиши оқибатида нодавлат хусусий иқтисодий сектор ва хусусий мулк ҳамда мулкдорларнинг мавқеи ошди.\nМустақиллик йилларида мулкни давлат тасарруфидан чиқариш ва хусусийлаштириш натижасида иқтисодиётда нодавлат, хусусий сектор қарор топди. 2011 йил 1 январь ҳолатига кўра, хусусий секторнинг ялпи ички маҳсулот таркибидаги улуши 83 %га етди. Саноат маҳсулотларининг қарийб 83 %и, қишлоқ хўжалиги маҳсулотларининг салкам 100 %и, чакана савдо айланмаси эса тўлиқҳолда ана шу сектор ҳиссасига тўғри келди.\nМулкни давлат тасарруфидан чиқариш ва хусусийлаштиришни амал-га оширишдан кўзланган асосий мақсад уни ҳақиқий мулкдорлар қўлига топширишдан иборатдир. Бу борада Президентимиз: «Шундай натижага эришишимиз керакки, бизнинг пировард мақсадимиз амалга ошсин - барча корхоналарни ўз иши учун қайғурадиган ҳақиқий мулкдорлар, ҳақиқий мулк эгалари бошқарсин» , - дея бежиз таъкидламаган.\nРеспубликамиз иқтисодиётида инвестицияларнинг сўнгги олти йил-даги ўсиш суръатлари турлича бўлиб, бунда олдинги йиллардагига нисбатан ўсиш ва пасайиш тенденциялари кузатилмокда:\nРасм.3. 2005-2011 йилларда мамлакатимиз иқтисодиётига йўналтирилган инвестицияларнинг ўсиш суръатлари (фоизда)\nИнвестициялар асосида сўнгги йилларда умумий узунлиги 633 ки-лометрни ташкил қиладиган Навоий - Нукус, 223 километрлик Тошгузар - Бойсун - Қумқўрғон темир йўл магистраллари, Қамчиқ довони орқали ўтадиган тезкор автомобиль йўли ва бошқа транспорт коммуни-кация тизими иншоотлари қурилиб, ишга туширилди.\nОлиб борилган тизимли ишлар ва оқилона инвестиция сиёсати туфайли 2011 йилда ўнлаб замонавий корхоналар, хусусан, «Женерал Моторс Павертрэйн Ўзбекистон» қўшма корхонасида юқори техноло-гиялар асосида автомобиль генератори ва компрессорлари ишлаб чиқариш бўйича қувватлар барпо этилди, энергияни тежайдиган лам-палар ишлаб чиқариш бўйича учта лойиҳа амалга оширилди.\nШулар қаторида «Зенит электроникс» қўшма корхонасида «Самсунг» кир ювиш машиналари ишлаб чиқариш ўзлаштирилди. Айни пайтда маиший газ плиталари, кондиционерлар, электр чангютгичлар ва бир қанча бошқа маҳсулотлар ишлаб чиқариш йўлга қўйилди.\n«Муборак газни қайта ишлаш заводи» унитар шўъба корхонасида суюлтирилган газ ишлаб чиқариш ҳажмини кўпайтириш мақсадида пропан-бутан аралашмаси қурилмасининг биринчи навбатини, Самарқанд вилоятида «МАИ» юк ташиш машиналари ишлаб чиқариш бўйича янги мажмуанинг дилерлик марказини бунёд этиш ишлари якунига етказилди.\nНавоий иссиқлик электр станциясида буғ-газ қурилмасини барпо этиш, Ўзбекистон - Хитой газ қувурининг учинчи йўналиши каби йирик лойиҳаларни амалга оширишда қурилиш-монтаж ишлари қизғин паллага кирди.\nНавоий шаҳридаги эркин индустриал-иқтисодий зона муваффақиятли фаолият юрита бошлади, унинг ҳудудида янги ташкил этилган корхоналарда спидометрлар, автомобиллар учун ўтгазгичлар, компрессорлар, рақамли телевизион тюнерлар, энергияни тежайдиган лампалар, ёритиш ускуналари, диодли лампалар, модемлар, полиэтилен ва пропилен қувурлар, косметика воситалари ҳамда тиббиёт маҳсулотлари ишлаб чиқариш йўлга қўйилди.\nЎзбекистон миллий автомобиль магистралини қуриш ва реконструк-ция қилиш бўйича лойиҳалар доирасида 302,5 километр узунликдаги йўлга замонавий қоплама ётқизилиб, реконструкция қилинди. Тошкент ва Бухоро шаҳарлари аэропортларининг маҳаллий йўналишларида хизмат кўрсатадиган йўловчи терминаллари фойдаланишга топширилди.\nТошкент - Самарқанд йўналишида мазкур икки шаҳар ўртасидаги 344 километр масофани атига 2 соатда босиб ўтадиган, юқори тезликда ҳаракат қиладиган «Талго-250» йўловчи электр поезди қатнови йўлга қўйилди.\nЎтган йил мобайнида телекоммуникация тизимини ривожлантириш-га қаратилган бир қатор лойиҳаларни амалга ошириш ишлари давом эттирилди. Хусусан, Жиззах - Булунғур йўналиши бўйлаб 73 километр узунликдаги оптик толали алоқа линияси ўтказилди, мобиль алоқа ва Интернет тармоғи кўлами тобора фаол кенгайиб бормокда. Юртимизда аҳолига рақамли телевидение хизмати кўрсатиш ҳажми 38 фоизга етга-ни ҳам шу борадаги улкан ишларимизнинг амалий натижасидир.\n2011 йилда логистика марказлари фаолияти жадаллашди. Хусусақ «Навоий халқаро интермодаль логистика маркази» орқали 50 минг тонна юк ташилди. «Ангрен логистика маркази» ёпиқ акциядорлик жамияти томонидан Қамчиқ довони орқали 4 миллион 200 минг тонна, яъни 2010 йилга нисбатан 1,3 баробар кўп юкташилди .\nЮқори қўшимча қийматга эга бўлган юксак технологиялар асосидаги маҳсулотлар ишлаб чиқаришга қаратилган инвестиция лойиҳаларини амалга оширишда жаҳондаги энг йирик ва машҳур АҚШнинг «Женерал Моторс» , «Тексако», Германиянинг «МАН», «Даймлер Бенц», «Клаас», Буюк Британиянинг «БАТ», Испаниянинг «Максам», Япониянинг «Исузу», «Иточу», Малайзиянинг «Петронас», Жанубий Кореянинг «Кореан Эйр», «СNОС», «LG», Хитойнинг «СNРС», Россиянинг «Лукойл», «Газ-пром» каби компаниялари, Осиё тараққиёт банки, Жаҳон банки, Ислом тараққиёт банки сингари йирик халқаро молия ташкилотлари, Жанубий Корея, Япония, Хитой ва бир қатор араб давлатларининг инвестиция банклари мамлакатимизнинг асосий ҳамкорлари бўлмоқда.\nАмалга оширилган кенг қамровли ишлар натижаси ўлароқ, 2011 йилда ва ундан кейинги йилларда озиқ-овқат саноатини ривожлантириш ва қишлоқхўжалиги маҳсулотларини сақлаш, қайта ишлаш, уларни истеъмолчиларга талофатларсиз етиб боришини таъминлаш борасида хўжалик юритувчи субъектларга ташкилий-ҳуқуқий, ижтимоий-иқтисодий тадбирлар, турли хилдаги имтиёз ва преференциялар тақдим этилди. Хусусан;\n1. Навоий вилояти «Навоий» эркин индустриал-иқтисодий зонасида 3 минг тонна сиғимга эга бўлган, замонавий усулда газ муҳитини бошқариб борадиган (РГС) совутиш камералари ташкил этилди ва бунинг учун лойиҳа қиймати 8,3 миллиард сўмга тенг бўлган маблағ ўзлаштирилди. Лойиҳага асосан, «Марказсаноатэкспорт» ДАТСК ва «Кеfауаt General Trading Со. LLC» (БАА) компанияси маблағлари сарфланди;\n2.\tТошкент вилояти Паркент туманидаги «Паркент-Грейп» МЧЖ не-гизида лойиҳа қиймати 377,5 миллион сўм бўлган, 500 тонна сиғимига эга совутиш камераси барпо этилди. Ушбу лойиҳага «Ўзинтеримпекс» ДАТСК, «Паркент-Грейп» МЧЖ маблағлари сафарбар этилди. Натижа-да совутиш камераси бошқарилувчи электрон тизимга уланиб, энергия тежовчи замонавий ускуналар билан жиҳозланди, унда ҳўл мева-савбзавотларни -5/+5С ҳароратда узоқ вақт (3-4 ой) мобайнида сақлаш имкони яратилди;\n3.\tҚашқадарё вилояти Китоб туманида «Sevaz-Androniks» МЧЖ қошида 1000 тонна сиғимга эга бўлган совутиш камераси барпо этил-ди. Лойиҳа қиймати: 500 миллион сўм, лойиҳа иштирокчилари: «Ўзмарказимпекс» ДАТСК, «Sevaz-Androniks» МЧЖ. Совутиш камера-си ҳўл мева-савбзавот ҳамда корхонада ишлаб чиқарилган мева шар-батлари ва консерваланган сабзавотларни +4С ҳароратда 3-4 ой давомида сақлашга мўлжалланган.\nШунингдек, Тошкент шаҳар Сирғали тумани «Тошкент» халқаро ло-гистика маркази (ХЛМ) қошида 2 мингтонна сиғимга эга бўлган замона-вий совутиш ва музлатиш камераларини ташкил этиш режалаштирилган. 2009 йилда бошлаб юборилган ва қиймати 12,8 миллион долларга тенг бўлган мазкур лойиҳани амалга ошириш давомида «Тошкент» ХЛМ юкларни қабул қилиш, қайта ишлаш, сақлаш, божхона хизмат-ларини амалга ошириш, жўнатиш ва шу билан бирга «эшикдан эшиккача» принципи асосида юқори даражадаги логистика хизматларини кўрсатиш йўлга қўйилади. Лойиҳага кўра, -20/0 С ҳароратда сақлашга мўлжалланган 3 та музлатиш камераси, -5/+5 С ҳароратда сақлашга мўлжалланган 2 та совутиш камерасини қуриш белгиланган. Музлатиш камераларида ёғ, гўшт, сут маҳсулотлари, мева-сабзавот ва турли хил-даги озиқ-овқат маҳсулотларини сақлаш назарда тутилган.\nҚишлоқ хўжалиги соҳасида эришилган ютуқ ва натижалар сарҳисобини давом эттирадиган бўлсак, 2011 йилда паррандачилик тармоғини ривожлантириш ва аҳолини тухум ва парранда гўштига бўлган эҳтиёжини қондириш мақсадида мамлакатимизнинг 8 та ҳудудида (Қорақалпоғистон Республикаси, Андижон, Қашқадарё, На-манган, Сирдарё, Фарғона, Хоразм, Сурхондарё вилоятлари) Ташқи иқтисодий алоқалар, инвестиция ва савдо вазирлиги ва ташқи савдо компаниялари томонидан жами қиймати 3 миллиард сўмга тенг бўлган, 54,3 мингта парранда боқиш мумкин бўлган 10 та инвестиция лойиҳаси амалга оширилди.\nИқтисодиётнинг реал секторига йўналтирилган кредитларнинг умумий ҳажми 35 %га кўпайди. Ички манбалар ҳисобидан берилган кредит-ларнинг тижорат банклари умумий кредит портфелидаги ялпи улуши 85,1 %ни ташкил этди. Хизмат кўрсатиш ва сервис соҳасида 13,4%га ўсишга эришилди.\n2011\tйил давомида алоқа ва ахборотлаштириш хизматлари\nҳажмининг 41,6 фоизга ўсганини бугунги кун талабларига жавоб бера-\nдиган ижобий тенденция сифатида баҳолаш лозим.\nБу кўрсаткич, аввало, мобил алоқа ва Интернет тармоғи хизматларидан фойдаланадиган абонентлар сонининг ўсиши ҳисобидан таъминланди. Бунда 2011 йилда аҳоли учун Интернет хизматларидан фойдаланиш тарифларини 22 фоизга камайтириш бўйича кўрилган чора-тадбирлар муҳим аҳамият касб этди.\nИнвестицияларнинг салкам 72% ишлаб чиқариш корхоналарини барпо этишга, жумладан 38%га яқини асбоб-ускуна ва илғор технологиялар сотиб олишга йўналтирилди.\nМамлакатимизда биргина 2011 йилнинг ўзида умумий майдони 1 миллион 100 минг квадрат метрга тенг бўлган 7400 та хусусий уй-жойни фойдаланишга топшириш мақсадида 576 миллиард сўмдан зиёд сар-моя йўналтирилди.\nПрезидентимиз 2011 йилнинг асосий якунлари ва 2012 йил-да Ўзбекистонни ижтимоий – иқтисодий ривожлантиришнинг устувор йўналишларига бағишланган Вазирлар Маҳкамаси мажлисидаги маъ-рузасида Қишлоқ жойларда уй-жой қурилишини ривожлантиришнинг 2015 йилгача мўлжаллаб тасдиқланган дастурини амалга ошириш ишларига 2 миллиард 200 миллион АҚШ доллари миқдорида маблағ йўналтирилиши кўзда тутилаётганини алоҳида қайд этди.\n2012\tйилда қишлоқ одамларининг бахтли ва фаровон турмуш ке-\nчиришини таъминлашга қаратилган ислоҳотларни бундан кейин ҳам\nизчил давом эттириш мақсадида республикамизнинг 276 та қишлоқ\nмассивида 8510 та замонавий уй-жой қуриш вазифалари белги-\nҚишлоқ врачлик пунктларининг сони 2000 йилга нисбатан 2 баробар кўпайиб, 3200 тадан ошди. Оналар ўлими коэффициенти 2000-2010 йилларда 33,1 промилледан 19,7 промиллега, болалар ўлими 18,9 промилледан 10,1 промиллега тушди. Қишлоқ жойларда 159 та туманларда 6800 та уй-жой барпо этилди. 165 та ижтимоий ва бозор инфратузилмаси объекти барпо этилди. 2010 йилда 950 мингдан ортиқ, шундан 604 минг таси (65%) кичик бизнес ва фермер хўжаликларида 210 минг дан ортиқ иш ўринлари касаначилик асосида яратилди.\nҲудудий бандлик дастурларининг амалга оширилиши натижасида биргина 2011 йилда яратилган 1 миллионга яқин иш ўрнининг 68 фоиз-дан кўпроғи қишлоқ жойларда ташкил этилди.Таъкидлаш жоизки, янги иш ўринларининг 64 фоиздан ортиғи кичик бизнес, хусусий тадбиркор-лик ва фермерлик ривожини рағбатлантиришни янада кучайтириш хусусан, уларга янги имтиёз ва преференциялар бериш, 28 фоиздан зиеди эса янги корхоналар ташкил этиш, касаначиликнинг турли шак-лларини кенгайтириш ҳисобидан яратилди.


07:03 / 15.01.2020 838\nГИМ факультети ГИМ кафедраси доценти С.Вафоев ҳамда стажёр-ўқитувчиси С.Холовалар Ўзбекистон Республикаси Президенти ҳузуридаги Давлат хизматини ривожлантириш агентлиги қошидаги Мутахассисларни хорижда тайёрлаш ва ватандошлар билан мулоқот қилиш бўйича “Эл-юрт умиди” жамғармаси томонидан ташкил этилган “Янгиланаётган Ўзбекистонга янги авлод кадрлари” собиқ “Умид” жамғармаси битирувчиларининг биринчи Халқаро конференциясида Қишлоқ хўжалигида инновацион технологиялар шўъбасида фаол иштирок этишди.\nДастлаб конференциянинг очилиш маросими бўлиб ўтди, куннинг иккинчи ярмида шўъбалар бўйича тақдимотлар бошланди. “Қишлоқ хўжалигида инновацион технологиялар” шўъбасида Қишлоқ хўжалиги вазири Ж.Ходжаев модераторлик қилди. Тақдимотлар савол-жавобга бой бўлди. Институтимиз ўқитувчилари сув тежамкор технология бўйича ўзларининг инновацион лойиҳаларини тақдим этишди ва ташаббусни қўлга олишди.\n“Гидромелиоратив ишларни механизациялаш” кафедраси стажёр-ўқитувчиси С.Холова ахбороти


Хузайма ибн Собит\nРукн: Саҳобалар\tЧоп этилган: 27.02.2017\nХузайма ибн Собит ибн Фокиҳа, Ансорий, Маданий. Куняси: Абу Уммора. Фарзандлари: Абдуллоҳ, Абдураҳмон, Уммора. Хузайма (розияллоҳу анҳу) Умайр ибн Адий (розияллоҳу анҳу) билан бирга Бану Хутома қабиласининг бутларини синдирган. Расули акрам (соллаллоҳу алайҳи ва саллам) уни алоҳида фазилат билан тақдирлаганлар.\nУммора ибн Хузайма ибн Собит (розияллоҳу анҳу) амакисидан ривоят қилади (у киши Расулуллоҳ (соллаллоҳу алайҳи ва саллам)нинг саҳобаларидан бўлган): “Бир куни Пайғамбаримиз (алайҳиссалом) Мадина бозорида бир отга харидор бўлдилар. От эгаси Саваъ ибн Ҳорис исмли аъробий эди. Савдолашиб бўлгач, Расулуллоҳ (соллаллоҳу алайҳи ва саллам) пулни олиб келиш учун илдамлаб кетдилар. Аъробийга ортларидан боришини тайинладилар. У эса секин юрди. Бу орада отнинг сотилганини билмаган бир неча кишилар аъробий атрофини ўраб олиб, савдолаша бошлашди. Бирлари аъробийга Пайғамбаримиз (алайҳиссалом) от учун бермоқчи бўлган пулдан ортиғини таклиф этди. Савдолашиб бўлгач, аъробий Расулуллоҳ (соллаллоҳу алайҳи ва саллам)ни чақириб: “Агар бу отни олмоқчи бўлсанг, пулни ҳозироқ бер. Бўлмаса мен уни сотиб юбораман”, деди. Пайғамбаримиз (алайҳиссалом) аъробийнинг сўзини эшитганлари заҳотиёқ: “Ахир мен уни сендан сотиб олдим-ку?!” дедилар. Аъробий: “Йўқ, Аллоҳга қасам, мен уни сенга сотган эмасман”, деб туриб олди. Пайғамбаримиз (алайҳиссалом): “Ахир уни сендан сотиб олдим-ку?” дедилар. Шу тариқа ўрталарида мунозара бошланди. Одамлар келиб уларни ўраб олишди. Бир вақт аъробий: “У ҳолда сўзингга гувоҳ келтир!” деб қолди. Ўша ерда ҳозир бўлган мусулмонлар аъробийга: “Шўринг қурсин! Расулуллоҳ (соллаллоҳу алайҳи ва саллам) ҳақдан бошқани гапирган эмаслар”, дейишди. Бу орада Хузайма ибн Собит (розияллоҳу анҳу) келиб, Пайғамбаримиз (алайҳиссалом)нинг даъволарини, кейин эса аъробийнинг: “Қани, сенга сотганим ҳақида гувоҳингни келтир”, деган гапини тинглагач: “Отни сотганингга мана мен гувоҳман. Уни савдолашиб сотдинг”, деди. Расулуллоҳ (соллаллоҳу алайҳи ва саллам) овоз келган томонга ўгирилдилар. Гапирган Хузайма ибн Собит экан. Савдо тепасида у бўлмаганини билардилар: “Нимага асосланиб гувоҳлик беряпсан, эй Хузайма? Ахир сен биз билан бирга эмасдинг-ку?!” дедилар. Хузайма (розияллоҳу анҳу): “Ё Расулуллоҳ, сизнинг пайғамбар эканингизга қандай ишонсам, ўшанга асосланиб гувоҳлик беряпман. Сиз Аллоҳдан келтираётган шунча хабарда ростгўй бўласиз-да, битта от савдосида ёлғон сўзлармидингиз?!” деди. Шундан сўнг Расулуллоҳ (соллаллоҳу алайҳи ва саллам) Хузайма (розияллоҳу анҳу)нинг гувоҳлигини икки кишининг гувоҳлиги ўрнида қабул этдилар («Табақот»).\nРасули акрам (соллаллоҳу алайҳи ва саллам) даврларида Қуръони карим оятлари варақлар, кийик терилари, дарахт пўстлоқларига кўчириб бориларди. Орадан йиллар ўтди. Пайғамбаримиз (алайҳиссалом) бу дунёни тарк этдилар. Ҳазрат Абу Бакр (розияллоҳу анҳу) Қуръони карим варақларини бир ерга тўплаб, ягона мусҳаф этиб тўплашга бел боғлади. Бу шарафли ҳамда масъулиятли ишни амалга ошириш учун Зайд ибн Собит (розияллоҳу анҳу) каби саҳобалар сафарбар этилди. Ҳар бир Қуръон ояти айнан Расулуллоҳ (соллаллоҳу алайҳи ва саллам) ҳузурларида кўчирилганига икки киши гувоҳ бўлиши шарт қилинди.\nБўлиб ўтган воқеани Зайд ибн Собит (розияллоҳу анҳу) бундай ривоят қилади: «Мусҳафи шарифни кўчираётган вақтимизда Расулуллоҳ (соллаллоҳу алайҳи ва саллам)дан эшитган: «Мўминлар орасида Аллоҳга берган аҳдига содиқ кишилар бордир. Бас, улардан ўз назрига вафо қилгани (шаҳид бўлгани) ва улардан (шаҳид бўлишни) кутаётгани бордир. Улар (аҳду паймонларини) ўзгартирганлари йўқ» (Аҳзоб, 23) ояти кўчирилган терини йўқотиб қўйдик. Уни Хузайма ибн Собит (розияллоҳу анҳу)дан топдик. Пайғамбаримиз (алайҳиссалом) рухсат берганлари учун гувоҳлигини икки кишининг гувоҳлиги ўрнида қабул этдик».\nХузайма (розияллоҳу анҳу) Расулуллоҳ (соллаллоҳу алайҳи ва саллам)дан ҳадислар ривоят қилди. Ундан ўғли Уммора, Абу Абдуллоҳ Жадалий, Умар ибн Маймун Авдий, Иброҳим ибн Саъд ибн Абу Ваққос ва бошқалар ҳадис ривоят қилишган.\nСаҳобаи киромлар каби Хузайма (розияллоҳу анҳу)нинг ҳам Расули акрам (соллаллоҳу алайҳи ва саллам)га муҳаббати чексиз эди. Ҳамма вақт у зот (алайҳиссалом) билан бирга, суҳбатларидан мириқиб баҳраманд бўлишга интиларди. Ҳатто тушида ҳам. Уммора отаси Хузайма ибн Собит (розияллоҳу анҳу)дан ривоят қилади: “Тушимда Пайғамбаримиз (алайҳиссалом)нинг пешоналарига сажда қилаётганимни кўрдим. Кейин бу ҳақда у зот (алайҳиссалом)га гапириб бердим. Расулуллоҳ (соллаллоҳу алайҳи ва саллам) бошларини мен айтгандай қилиб кўтардилар. Пешонамни пешоналарига қўйдим” («Исоба»).\nХузайма ибн Собит (розияллоҳу анҳу) Уҳуд ва ундан кейинги жангларда қатнашган. Ҳазрат Али (розияллоҳу анҳу) даврида қўшин қўмондонларидан бири эди. Ҳижрий ўттиз еттинчи йили Сиффин воқеасида ҳалок бўлди.\nМаҳмудахон Мухторова тайёрлади | Hidoyat.uz


Халқаро қидирувда бўлган ўзбекистонлик собиқ милиционер Россияда ушланди - Anhor\nAnhor Все посты Халқаро қидирувда бўлган ўзбекистонлик собиқ милиционер Россияда ушланди\nРоссия ИИВнинг Тюмень области бўйича бошқармаси ходимлари томонидан Тюмень темирйўл бекатида Ўзбекистон Республикаси Жиноят кодексида кўзда тутилган жиноятларни (пора олиш ва рўйхатга олишни қасддан яшириш) содир этганлиги учун халқаро қидирувда бўлган Ўзбекистон фуқароси ушланди.\nЭкстрадицион текширув материалларига кўра айбланувчи Наманган вилоятидаги туманлардан бирида ИИБда қўриқлаш бўлими милиция взводининг командири лавозимида ишлаган. У 2010 йил декабрида пул эвазига ғўза уруғини ўғирлаш фактини рўйхатга ва ҳисобга олмаган, шундан сўнг Россия ҳудудида яширинган.\nУшланган шахс ҳибсга олинди. Урал транспорт прокуратураси экстрадицион текширув материалларини уни сўраётган томонга бериш ҳақидаги масалани ҳал этиш учун РФ Бош прокуратурасига юборди, дея хабар беради Урал транспорт прокуратурасининг матбуот хизмати.\nАндижонда киракаш таксичининг машинасини йўловчи ўғирлаб кетди


Вадим Абрамов мухлислардан кечирим сўради\nСана: 03 Октябрь 2017 Курилди: 342 Изоҳ: 0\nФарғонанинг «Нефтчи» клуби бош мураббийи Вадим Абрамов ЖЧ-2018га чиқиш вазифаси барбод бўлгани учун мухлислардан узр сўради.\n«Футболчиларимиз ва мутасаддилар мухлислар ишончини оқлай олишмади. Мен тушунаман, Ўзбекистон миллий терма жамоаси Жаҳон чемпионатига чиқа олмагани одамларнинг умидини чиппакка чиқарди. Боз устига у Россияда бўлиб ўтади. Агар чиққанимизда бу терма жамоамизни жаҳон чемпионатида кўриш учун дуода бўлган ўзбек футбол мухлисларимиз учун улкан байрам бўларди. Ёнгинамиздаги Россияга келиб, ўз терма жамоасига мухлислик қилиш қандай мазза?!\nАфсуски буни уддалай олмадик. Мен барча футболчилар ва мутахассислар номидан мухлисларимиз олдида узр сўрайман. Келгусида уларнинг умид ва ишончларини чиппакка чиқармаслик учун қўлимиздан келган барча нарсани қиламиз. Чунки футболни улар учун ўйнаймиз.\nИшонинг, келишилган ўйинлар ва ҳоказолар футболимизда жуда кам. Мухлисларимиздан ҳар хил гапларга ишонмасликларини сўрар эдим. Модомики, шундай ҳолатлар юз берганида ҳам у очиқ-равшан кўриниб туради ва барча хабар топади.\nШу сабабли, мен яна бир марта узр сўраб, келгусида уларнинг ишончини оқлаш учун ҳаракат қилишимизни айтиб ўтмоқчиман. Ҳозир футболимизга янги раҳбарият келди, менимча, улар ҳам футболимизни юксалтириш учун маълум саъй-ҳаракатларни амалга оширишади. Мухлисларимиз кўпроқ қувониб, футболдан баҳра олишлари учун ҳаракат қиламиз. Ҳали ҳаммаси яхши бўлади», дея гапириб ўтди Абрамов «Ориат Доно» радиосининг «Футбол плюс» дастурида.\nКалит сўзлар: ҳаракат, қиламиз, чиппакка, футбол, уларнинг, терма, мухлисларимиз, келгусида уларнинг, келгусида, ишончини, жаҳон, барча, nbsp, laquo


МИБ: Ғаллаоролдаги корхонага тегишли автобус “E-IJRO AUKSION”да сотилади » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » МИБ: Ғаллаоролдаги корхонага тегишли автобус “E-IJRO AUKSION”да сотилади\nТошкент туманлараро иқтисодий судининг 06.12.2018 йилдаги қарздор “Ғаллаорол туман йўллардан фойдаланиш” УК ҳисобидан ундирувчи “Умумий фойдаланишдаги автомобиль йўлларни қуриш ва реконструкция қилиш дирекцияси” ДУК фойдасига жами 108.8 млн. сўм қарз ундириш тўғрисида қарор чиқарган.\nУшбу ижро ҳужжати бугунги кунда Бюронинг Ғаллаорол туман бўлими иш юритувида мавжуд бўлиб, ижро ҳаракатлари давомида 15.3 млн. сўм пул маблағлари ундирилган.\nДавлат ижрочиси томонидан 26.02.2020 йилда қарздорга тегишли бир дона “ISUZU SAZ NP26”русумли, давлат белгиси 25/459 FAA бўлган автобус қарздорлик эвазига хатланган ва “Электрон баҳолаш” МЧЖнинг хулосасига асосан 97.8 млн. сўмга баҳоланган ҳолда “E-IJRO AUKSION” электрон савдо майдончасига сотувга чиқарилди.\nШ.Хакимов - Бюро бўлим бошлиғи


Марко Милич Тожикистон чемпиони сафидан «Бухоро»га ўтди\nПро Лига янги мавсумига тайёргарлик кўраётган «Бухоро» жамоаси ўз сафини кучайтиришда давом этмоқда.\nКлуб матбуот хизмати хабарига кўра, бугун, 9 февраль куни Даврон Файзиев қўл остидаги жамоага сербиялик ҳимоячи Марко Милич келиб қўшилди. 33 ёшли футболчи 2020 йилги мавсумни Тожикистон чемпиони «Истиқлол» сафида ўтказганди. Милич Душанбе клуби сафида Осиё Чемпионлар лигаси ва чемпионат баҳсларида муваффақиятли тўп сурди. Ҳимоячи бухороликлар таркибида машғулотларни бошлаб юборди.\nМаълумот учун, Милич 2018-2019 йиллар давомида Суперлигада «Қўқон-1912» клуби сафида ҳам тўп сурган эди.


Миллий ғурурни уйғотадиган байрам – Yoshlar ovozi\nХалқимизда: “Бахшили эл — ботир эл”, деган нақл бор. Бу бежиз эмас, албатта.\nБахшилар азалдан халқнинг дилидаги гапни куйга солган. Улар нафақат халқ достонларида, балки термаю айтишувларида ҳам ҳалоллик, ростгўйлик, мардликни тараннум этган. Умуман, ёш авлоднинг комил инсон бўлиб вояга етишини истаган ва шу йўлда хизмат қилган.\nЎз ўрнида халқимиз бахши-шоирларни юзбоши, деб улуғлаган. Бахшилар эса, элнинг корига ярайдиган, ҳақу ноҳақни ажрата оладиган оқил инсонлар бўлган. Шу боис доим миллатни қарам қилиб кун кўришни истаган “раҳнамо”лар бахши-шоирларни ўзига душман деб билган. Буни “Алпомиш” достонидаги Ултонтознинг ўзига ҳамд-сано айтадиган бадиҳагўйларни улуғлаб, Ҳакимбекни соғиниб достону термалар айтган бахшиларни жазолашида ҳам кўриш мумкин.\nXXI аср кишиси учун эҳтимол, бахшичилик у қадар аҳамиятли кўринмаслиги мумкин. Лекин мафкуравий курашлар авж олгани, ёшлар ёвуз кучларнинг асосий ўлжасига айланаётгани айни замонда қадриятлар, хусусан, халқ достонларининг аҳамияти нечоғлиқ зарур эканини англайсиз. Айни сабаб туфайли юртимизда миллий қадриятларга алоҳида эътибор қаратилиб, ёшлар тарбиясида уларнинг тутган ўрни мустаҳкамлаб борилмоқда.\nПрезидентимизнинг 2018 йил 1 ноябрдаги “Халқаро бахшичилик санъати фестивалини ўтказиш тўғрисида”ги қарори бу борадаги дадил қадам бўлди. Ҳужжатга кўра жорий йилнинг 5 – 10 апрель кунлари Термиз шаҳрида Халқаро бахшичилик санъати фестивали ўтказилиши белгиланган.\nЭътиборлиси, фестиваль доирасида илмий-амалий конференция, миллий таомлар фестивали, фольклор-этнографик, бадиий ҳаваскорлик театр жамоалари чиқишлари, шунингдек, халқ амалий санъати, ҳунармандчилик, миллий либослар, бахшичилик санъати тарихига оид кўргазмалар ҳамда ўзбек, араб, форс, инглиз, рус тилларида нашр этилган илмий-маърифий адабиётлар намойиши ўтказилади. Мазкур фестивалда дунёнинг 86 давлатидан бахши-шоир, оқин, жировлар, олимлар, санъат ва маданият арбоблари ҳамда оммавий ахборот воситалари ходимлари иштирок этиши кутиляпти.\nДемак, биргина бахшичилик санъати орқали халқимизнинг боқий қадриятлари билан дунё аҳли танишиш имконига эга бўлади.\nЎз ўрнида, бошқа миллатларнинг ҳам санъати билан яқиндан танишиш, тажриба алмашиш, илмий изланишларда ҳамкорлик қилиш имконияти яратилади. Муҳими, фестиваль юртимиз ёшлари ҳаётида ўчмас из қолдиради. Тўғри-да, сен бориб кўришни орзу қиладиган мамлакат фуқароси юртингга келиб, миллий санъат ва маданиятингни кўриб, ундан ҳайратланса…\nАхир, бу кишини ғурурлантирмай қўймайди! Ана шу ғурур сабаб кишида юртга, халққа бўлган меҳр товланади. Беихтиёр: “Қаранг, қандай бой маданият ва санъатимиз бор. Фақат доим ҳам бунинг қадрига етиб, ундан баҳра олмаймиз”, — деган иқрор кўнгилдан ўтади.\nШу кунларда эса, мазкур санъат фестивалига тайёргарлик ишлари қизғин давом этмоқда. Хусусан, Термиз шаҳрининг асосий кўчалари ва тадбир ўтказиладиган майдон байрамона безатилган. Аэропорт, темир йўл вокзали ва санъат саройи ҳудудида қурилиш-ободонлаштириш ишлари амалга ошириляпти. Шунингдек, Термиз археология музейида бахши-шоирлар ҳаёти ва ижодига бағишланган кўргазма ўтказиш ҳам режалаштирилган. Унда вилоят бахшичилик санъатини ривожлантиришга муносиб ҳисса қўшаётган бахшиларнинг миллий кийимлари, дўмбиралари ва бошқа ноёб буюмлари намойиш этилади. Бу эса, иштирокчиларга воҳа бахшичилик мактаби ҳақида тўла тасаввурга эга бўлиш имконини беради.\nЯна бир эътиборли жиҳат, халқаро ҳайъат томонидан фестиваль иштирокчиларининг чиқишлари — достон ижрочилиги ҳамда чолғу ижрочилиги йўналишида баҳоланади. Бунда достонларнинг асл миллий хусусияти, бадиий ва эстетик жиҳатдан мукаммаллиги, иштирокчиларнинг ижро маҳорати, кийиниш ва саҳна маданиятига алоҳида эътибор қаратилади. Ижро этиладиган куй, нағма, термаларнинг бадиий қиймати, ҳатто безакнинг бадиий савияси (кийимлар, реквизит) ва унинг миллий анъаналарга мослигига ҳам аҳамият берилади. Бу эса, ўз-ўзидан миллий қадриятларни аслича асраш, уни келажак авлодга безавол етказиб беришга хизмат\n← Руҳий саломатлик тараққиёт гарови\nИлк иштирокдаёқ совриндормиз →


26 ноября, 2021, 16:26\nТеги:АГМК | Насаф | Суперлига\nКеласи мавсумдан эътиборан майдон чими буткул янгиланади.\nАГМК клуби раҳбарияти ОКМК спорт мажмуасининг майдонини янгилаш бўйича тегишли мутахассислар билан иш олиб бормоқда.\nАГМК — "Насаф" учрашувини телеэкран орқали томоша қилган кўплаб томошабинларда ОКМК спорт мажмуаси майдони ҳолати ёқмагани, хусусан чим сарғайиб қолгани кўплаб эътирозларни уйғотди.\nКлуб раҳбарияти футболга ихтисослашган сайтлардаги мухлислар фикрини ўқиб, майдон ҳолати ҳақидаги турли муносабатларни тўғри қабул қилди. Раҳбарият асл ҳолатни эса мухлисларга тушунтиришни лозим топди.\nБиринчидан, бугуноқ келаси мавсум учун ОКМК спорт мажмуаси майдонини тўлиқ янгилаш борасида тегишли мутахассисларни Олмалиққа жалб қилиб, музокаралар ўтказилди.\nОКМК спорт мажмуасининг ҳозирги майдони 2013 йилда ётқизилган ва ҳозиргача Ўзбекистондаги ягона гибрид майдон ҳисобланади. Бугунга кунга қадар ушбу майдон Ўзбекистондаги энг яхши майдонлардан бири бўлган ва жамоага 9 мавсум оптимал ҳолатда хизмат қилди. АГМК жамоаси майдони мавсум стартидан токи кузги мавсумга қадар доим оптимал ҳолатда бўлган. Яъни, мартдан сентябрга қадар оптимал шароитдаги майдон чими ям-яшил ҳолатда бўлган. Бироқ охирги мавсумда кузги фаслга келиб Олмалиқдаги иқлим таъсирида майдон чими ажриқ аралаш сарғайиб қолган. Бу жиҳат эса албатта янги мавсумда тўлиқ тўғриланиши кўзда тутилган. Лекин шуни айтиш керакки, гарчи майдон чими рангги сарғайиб қолган бўлсада, бу жиҳат майдон сифатига путур етказмаган. Шу пайтга қадар ҳеч бир жамоа вакиллари ёки мураббийлар Олмалиқдаги майдон бўйича эътироз ёки шикоят қилмагани ҳам бунга тасдиқ бўлиб турибди.\nКеласи мавсумдан эътиборан майдон чими буткул янгиланиб, ОКМК спорт мажмуасида юртимиздаги ягона бўлган яна янги гибрид майдон ётқизилади.\nОКМК спорт мажмуаси майдонининг май ойидаги ҳолати\nОКМК спорт мажмуаси майдонининг август ойидаги ҳолати\nОКМК спорт мажмуаси майдонининг сентябрь ойидаги ҳолати\nАГМК клуби матбуот хизмати


ФАРЗАНДИМ, ТИНЧЛИКНИНГ ҚАДРИГА ЕТИНГ – Сирдарё вилояти касаба уюшмалари ташкилотлари бирлашмаси Кенгаши\nУмумхалқ байрами –Хотира ва қадрлаш куни муносабати билан вилоятда Ватанимиз озодлиги ва шаъну шарафи ҳимоячиларига бағишланган махсус учрашувлар, байрам тантаналари ўтказилмоқда. Шундай тадбирлар Ширин шаҳрида ҳам юқори савияда ташкил этилди. Ҳозирда шаҳарда 2 нафар иккинчи Жаҳон урушининг қатнашчилари истиқомат қилмоқда. Байрам арафасида шаҳар ҳокимлиги, вилоят касаба уюшмалари ташкилотлари бирлашмаси ва бошқа ташкилот вакиллари 93 ёшли уруш фахрийси Риф Тукаев хонадонига ташриф буюришди. Шу куни ҳомийлар томонидан байрам дастурхони ташкил этилиб, маданий тадбир амалга оширилди. Ташкилотчилар президентимизнинг 800 000 сўм, касаба уюшмаларининг 400 000 сўм миқдоридаги пул мукофотларини топшириб уларни қутлашди.\nТадбирда шаҳар болалар мусиқа ва санъат мактаби ўқувчи ёшлари ҳам иштирок этишиб ўзларининг шеър ва қўшиқларини тақдим этишди.\nРиф Тукаев уруш бошланган йили ҳали ўсмир – 17 ёш бўлган. Институтга ўқишга кириб бир йил ўқигач армияга чақирилиб танкчи вазифасида уруш ўчоғига жўнатилади. Умрининг 3 йили ўлим билан олишиб жанггоҳларда ўтди.\nОтам 1-Жаҳон урушида қатнашган. Бу тақдир менга ҳам аталган экан. Шукурки, қисматим фарзандларим ҳаётида такрорланмади. Тилагим, авлодларим ҳам уруш даҳшатини билмай жаннатмонанд Ўзбекистонда бахтли яшашсин, – деди уруш фахрийси.\nОтахон урушдан қайтгач нурчи бўлиб шарафли касбда ишлади. Узоқ йиллар “Сирдарё ИЭС” АЖда меҳнат қилиб фарзандларини улғайтирди, ўқимишли қилди. Юртимиз ёшларига ҳавас қилишини, ўқиш, ҳунар ўрганиш учун барча шароитлар борлигини таъкидлаб, буларнинг қадрига етишни насиҳат қилди.\nШу куни байрам ташкилотчилари уруш фахрийси София Вохидова хонадонида ҳам бўлиб айём билан қутлашди.\n← КАСАБА УЮШМАЛАРИ -ФАХРИЙЛАРГА\nТИНЧ ЭЛНИНГ БОҒИ ГУЛЛАЙДИ →\n29/01/2016 sirdaryo ҲАР БИРИМИЗ ҲИССА ҚЎШАМИЗda fikr bildirishni o'chirish


“Янгиер” биринчи лиганинг иккинчи босқичида иштирок этмайди! / CHAMPIONAT.asia\n“Янгиер” биринчи лиганинг иккинчи босқичида иштирок этмайди!\nЯнги ҳафтадан биринчи лиганинг иккинчи босқич ўйинларига старт берилади.\nАйни пайтда жамоалар мавсумнинг қолган қисмига астойдил тайёргарлик кўрмоқда. Лекин Янгиер хусусида бундай дея олмаймиз. Боиси расмий ўйинлар бошланишига оз муддат қолган бўлсада, жамоа ҳануз йиғилмади. Қолаверса бир неча йиллардан буён “Янгиер”да ишлаб келаётган бош мураббий Хайрулла Абдиев ҳам ўзига янги жамоа топишга эришди. Эндиликда самарқандлик мураббий “Чуст-Пахтакор”ни бошқарадиган бўлди. Ундан ташқари “Янгиер” билан кўплаб футболчилар хайрлашишга қарор қилган. Ижара асосида ўйнаб юрган ўйинчилар эса ўз жамоаларига қайтишган.\nШу боис охирги пайтларда ушбу жамоанинг иккинчи босқичда иштирок эта олмаслиги тўғрисида гаплар урчий бошлади. Вазиятга ойдинлик киритиш мақсадида “Янгиер” вице-президенти Эркин Давлатов билан боғландик: “Ҳақиқатдан ҳам, жамоанинг иккинчи босқичда ҳам иштирокини давом эттириши сўроқ остида турганди. Афсуски якунда шундай ҳам бўлиб чиқди. Ҳар қанча ҳаракат қилмайлик, бари уринишларимиз зое кетди. Албатта бунга биринчи навбатда молиявий муаммо тўсқинлик қилди. Бу борада бошқа ҳеч қандай муаммо йўқ эди. Иккинчи босқичда иштирок эта олмаслигимиз шу кунларда аниқ бўлиб улгургач, ПФЛга бу борада ёзма равишда хабар бердик", - дейди Давлатов championat.asia сайтига.\nГарчи “Янгиер”нинг мусобоқадаги иштирокини давом эттира олмаслиги аниқ бўлиб улгурган бўлсада, бугун ПФЛ сайтида бу борада расмий хабар чиқмади. Шунингдек ПФЛ расмий сайтида иккинчи босқичнинг 1-тур ўйинларига ҳакамлар гуруҳи элон қилинди. Унга кўра, “Янгиер” – “Регистон” билан рўбарў келиши ва ўйинни Тошкентлик ҳакамлар бригадаси бошқариб бориши ҳақида маълумот берилган.


Душанбедаги энг йирик «Карвон» бозори хавфсизлик қоидалари сабаб реконструкция қилинмоқда\nДушанбедаги энг йирик «Карвон» кийим-кечак бозорини қайта қурилади. Бозор бир неча марта ёнғинлардан омон қолгани боис, хавфсизлик ва кузатув технологияларига алоҳида эътибор қаратилган. Карвонни реконструкция қилиш ўтган йилнинг март ойида бошланган.\nЎтмишда бозорда бир нечта ёнғинлар содир бўлган ва кўплаб тадбиркорлар катта зарар кўрган. Энг йирик ёнғин 2012 йилда содир бўлган — ҳуқуқни муҳофаза қилиш органлари буни «қасддан ўт қўйиш» деб аташган. Ушбу ёнғинда 2 250 дўкон ва 8 000 квадрат метр майдон бутунлай ёниб кул бўлган.\n«Карвон» бозори инспектори Умед Раҳмоновнинг айтишича, энди бозордаги ҳар бир савдо нуқтасида ёнғин хавфсизлиги тизими ўрнатилган. «Ёнғин содир бўлган тақдирда, биз воқеа содир бўлган жой ҳақида дарҳол хабарнома оламиз, бу эса фавқулодда вазиятни тезда бартараф этишга имкон беради», дейди у.\nҚайта қуриш лойиҳасига кўра, бундан буён бозорнинг ҳар икки томонида нафақат йўллар, балки пиёдалар йўлаклари ҳам таъминланади. Бозорнинг шарқий қисмида янги йўл қуриш учун 78 та турар-жой биноларини сотиб олинди ва йўл қуриш учун ерлар тайёрланади.\n«Карвон» бозори директори Ҳалима Мавлонованинг 20 январь куни айтишича, илгари бозорда етти эшик бўлган, энди бозорнинг иккала томонида 24 кириш жойи бўлади. «Энди бу мижозлар учун анча қулайроқ бўлади. Бундан ташқари, ўт ўчириш воситаларининг тўсиқсиз ўтиши учун кириш эшиклари кенгайтирилди ”, — деди у.\nЛойиҳага кўра, бозорнинг янгиланган қисми 24 соат давомида видеокузатув остида бўлади. Айни пайтда бозорнинг биринчи қисмини кузатиб бориш учун 250 та камера ўрнатилди.\nИлгари, Карвон бозори маъмурлари ушбу объектни таъмирлаш учун сотувчилардан пул йиғишгани ҳақида шикоятлар бўлган. Хусусан, ўтган йилнинг февраль ойида бозор ишбилармонларининг бир гуруҳи бозор маъмурияти улардан розетканинг ҳар бир квадрат метри учун 15 минг сомоний талаб қилганини айтди.\nБозор директори бундай миш-мишларни рад этиб, барча реконструкция харажатлари эгаси томонидан бозор фойдасидан қопланишини айтди. Бугунги кунга қадар Карвон бозорининг бирорта ҳам савдогари бозорни қайта қуриш учун чўнтагидан пул йиғилганлиги ҳақидаги маълумотни тасдиқламаган.\n«Карвон» бозори 27 гектар майдонни эгаллайди ва унда 8 мингга яқин одам ишлайди. Ушбу бозор, шунингдек, Тожикистоннинг атрофидаги ҳудудларда ва бошқа ҳудудларда товарларни қайта сотадиган минглаб бошқа савдогарлар учун асосий харид қилиш жойидир.\nCOVID-19 пандемияси пайтида бозорда савдо ҳажми камайди.


Санкт-Петербургдаги теракт буюртмачиси қаерда экани аниқланди - 25.07.2019, Sputnik Ўзбекистон\nСанкт-Петербургдаги теракт буюртмачиси қаерда экани аниқланди\n2017 йилда Санкт-Петербург метросида уюштирилган теракт буюртмачиси айни дамда Суриянинг Идлиб шаҳрида экани маълум бўлди. 25.07.2019, Sputnik Ўзбекистон\n19:20 25.07.2019 (янгиланди: 19:43 25.07.2019)\n© Sputnik / Алексей Даничев / Фотобанкка ўтишЗаседание суда по делу о теракте в петербургском метро\n2017 йилда Санкт-Петербург метросида уюштирилган теракт буюртмачиси айни дамда Суриянинг Идлиб шаҳрида экани маълум бўлди.\nТОШКЕНТ, 25 июл – Sputnik. 2017 йилда Санкт-Петербург метросида уюштирилган теракт буюртмачиси Суриянинг Идлиб шаҳрида бўлиши мумкин, деб хабар қилмоқда РИА Новости Москва суди прокурори Надежда Тихонованинг сўзларига асосан.\n“Жиноят буюртмачиси – Сирожиддин Мухторов, иккинчи номи Абу Салах, айни дамда Суриядаги Идлиб шаҳрида бўлиши мумкин. У олдин Алепподаги ўқув марказини бошқарган, Интернет ва ижтимоий тармоқларда террорчилик фаолиятини тарғиб қилиш билан шуғулланган”, - деди прокурор суд вақтида.\nЭслатиб ўтамиз, 2017 йилнинг 3 апрел куни Санкт-Петербург метросининг "Сенная площадь" ва "Технологический институт-2" бекатлари орасида кучли портлаш содир бўлган эди. Ўшанда террорчи ва 14 нафар тинч аҳоли қурбон бўлган эди.\nДастлабки маълумотларга кўра, теракт ижрочиси 22 ёшли Акбаржон Джалилов бўлган. Унинг фаолияти хориждан туриб бошқариб турилган. Ушбу жиноий иш юзасидан жами 11 киши ҳибсга олинган.